Qədim dünyanın mahir dənizçiləri – Finikiyalılar - I HİSSƏ\nDəniz təkcə finikiyalıların təhlükəsizliyini deyil, həm də cəh-cəlallı dolanışığını təmin edib.\nCoğrafi baxımdan əlverişli mövqeyə və əla körfəzlərə sahib olması Finikiyanı qədim dünyanın ticarət mərkəzlərindən birinə çevirib. Ticarət isə – Amerikanın görkəmli siyasi xadimi Bencamin Franklinin dediyinə görə, – hələ heç bir xalqı müflis etməyib.\nYerli körfəzlərə daim Ön Asiyadan, Misirdən müxtəlif yüklərlə dolu gəmilər daxil olub. Bazarlarda fəal əmtəə mübadiləsi aparılıb. Mahir sənətkarlar olan finikiyalıların hazırladıqları ən tələbkar zövqü oxşaya biləcək mallara böyük tələbat olub.\nFinikiyalılar molyusklardan çox qiymətli fırfır (purpur) – bənövşəyi çalarlı qırmızı boya əldə etmək üsulunu tapıblar. Böyük pullar gətirən boyanın hazırlanma texnologiyasını isə ciddi-cəhdlə gizli saxlayıblar.\nFırfırla boyadılmış yun parçanın fraqmenti. Masad qalasında tapılıb, təxminən e.ə. I əsr. Foto C. Cooksey, 2013. “Tyrian purple: the first four thousand years” məqaləsindən götürülüb.\nİstehsalının mürəkkəbliyi ilə bərabər, hasil edilən boyanın miqdarının azlığı və solmazlıq kimi xüsusiyyəti fırfırın həddən artıq bahalığına səbəb olub. Boyaqçılar fırfırın miqdarını artırıb-azaltmaqla parçaları açıq-çəhrayıdan tünd-bənövşəyiyə qədər bütün mümkün çalarlarda rəngləyə biliblər. Parçalar boyadıldıqdan sonra rənglərinin şuxluğu və xüsusi parlaqlığı ilə seçildiyi kimi qiymətdə də bahalığı ilə fərqləndiyindən, alıcıları yalnız say-seçmə zadəganlar olub.\nQay Yuli Sezar al-qırmızı toqada\nQədim Misir papiruslarından, habelə Böyük Pilininin qeydlərindən məlum olur ki, eramızdan əvvəl 1600-cü ildə artıq boya istehsal edilirmiş. Fırfırın hazırlanması və parçaların boyadılması əsasən Tir və Sidon şəhərlərində həyata keçirilib. Tirdə hazırlanan parçalar daha yüksək keyfiyyətli və gözəl olduqları üçün onlara xüsusi üstünlük verilib və sözün həqiqi mənasında qızıl qiymətinə satılıb.\nZərif parçalar, qiymətli zinət əşyaları, əla silahlar... Yerli sənətkarların hazırladıqları malların keyfiyyət və çeşid baxımından istənilən ölkə bazarında alıcı zövqünü oxşaya biləcəyindən əmin olan finikiyalı tacirlər təkcə daxili bazarla kifayətlənməyib, ticari münasibətləri genişləndirmək məqsədi ilə gəmilərlə səfərlərə çıxıblar. Buna görə finikiyalılar dəniz ticarət gəmiçiliyinin baniləri hesab olunurlar.\nNikbinlərə yol verin\nQədim dövrdə dəniz səfərləri həddən artıq təhlükəli sayılırdı. İlk dənizçilər sahildən çox uzaqlaşmağa qorxurdular. Səfərlər əsasən sahilboyu olurdu. Dağlıq ərazidə yol salmaq çətin və baha başa gəldiyindən, finikiyalılar belə dəniz səfərlərinə daha tez-tez çıxırdılar. Bundan əlavə, finikiyalılar balıqçılıqla da fəal məşğul olub, bu məqsədlə yastıdibli qayıqlardan istifadə edirdilər. Fəaliyyətləri dənizlə sıx bağlı olan finikiyalılar üzmə vasitələrinin təkmilləşdirilməsinə xüsusi diqqət yetirirdilər. Qeyd etmək lazımdır ki, bunun üçün ölkədə kifayət qədər və çox əla keyfiyyətdə material vardı – məşhur Livan sidrləri.\nLivan sidri özəl xüsusiyyələrinə görə qədim sivilizasiyanın bütün dövlətləri tərəfindən yüksək dəyərləndirilib. Belə ki, sidr həşərat və göbələklərin dağıdıcı təsirinə məruz qalmayan möhkəm oduncağa malik olmasına baxmayaraq, çox rahat emal edilib. Odur ki, məbəd və sarayların tikintisində, gəmiqayırmada və ev əşyalarının hazırlanmasında geniş istifadə olunub. Tarixçi Böyük Pilininin yazdığına görə sidr meşəliklərində hündürlüyü 40 metrə çatan nəhənglər çoxluq təşkil edib. Bu, finikiyalılara o dövr üçün böyük – 30 metrədək uzunluğu olan gəmilər inşa etməyə imkan verib.\nSidr finikiyalılar üçün həm də böyük gəlir mənbəyi olub. Qonşu dövlətlərdə, məsələn, qədim Misirdə gövdələri tir üçün yararlı olmayan palma və akasiya ağacları bitdiyindən, misirlilər meşə materiallarını finikiyalılardan alıblar. Onlar gəmini inşa edərkən baha qiymətə aldıqları sidrdən ancaq gəminin gövdəsini və sükan kimi istifadə edilən böyük avarları hazırlayırdılar. Gəminin qalan hissələri isə yerli materialdan – akasiyadan düzəldilirdi.\nGəmilər və ya böyük qayıqlar yalnız fironlar və o cümlədən, xüsusi ayin və mərasimlərin keçirilməsi üçün tam olaraq sidrdən hazırlanırdı. Məsələn, firon öldükdən sonra mərhumun axirət dünyasında günəş tanrısı Ra ilə birlikdə göy üzündə seyrə çıxacağı nəzərə alınaraq, ehramına mütləq surətdə sidrdən hazırlanmış böyük qayıq qoyulurdu. Hesab edilirdi ki, günəş tanrısı da ancaq sidri bəyənir.\nGünəş qayığı”nın (uzunluğu 43,3m, eni 5,6 m) fotosu.\nFotonun müəllifi: Berthold Werner.\nAğacın oduncağı xoş ətirli olduğundan, fironların və yüksəkvəzifəli məmurların sarkofaqları da bu materialdan düzəldilib. Mərhumların mumiyalanmasında da sidrin qətran və qozalarının yağından geniş istifadə olunub. Gövdəsinin qabığı cüzama mübtəla olmuş xəstələrin müalicəsində tətbiq edilib və hətta, oduncağının kəpəyi də həşaratlardan qorunmaq üçün evlərdə döşəmələrə səpilib.\nFoto Misirin Antik İşlər Nazirliyinə məxsusdur. 2019-cu il\nTəəssüflər olsun ki, meşələrin yüzilliklərlə qırılması sidrə təsirsiz ötüşməyib. Livanın rəmzi kimi müasir dövlətin bayrağında əksini tapmış sidr ağacına indi relikt meşələrdə deyil, mühafizəsi təmin edilən qoruqlarda rast gəlmək mümkündür. Özü də buradakı sidrlər ən yaxşı halda 25 metrədək yüksəlmiş ağaclardır ki, onların böyüməsi üçün hələ çox vaxt lazım olacaq.


Türkiyə saytında Naxçıvana həsr edilən məqalə yerləşdirilib - İki sahil\n25 may 2020 21:49 Bütün xəbərlər Haqqımızda Əlaqə\nAZƏRTAC-ın Naxçıvan bürosu həmin məqaləni təqdim edir:\nNaxçıvana gələrkən, buranın yaşadığım ölkə – Türkiyə ilə sərhədi olduğunu öyrəndim. Ağrıdağın qarlı zirvəsi uzaqlardan bu məlumatı təsdiqedərcəsinə bizi salamlayırdı. Düşünürəm ki, görəsən, Həzrət Nuhun gəmisi qədim Naxçıvan əfsanələrində deyildiyi kimi, Haçadağın, yoxsa Ağrıdağın zirvəsinə toxunub? Bu düşüncələrlə məni qarşılayan dəyərli naxçıvanlı dostlarımla şəhərin görməli yerlərinə gedirik. Naxçıvanda möhtəşəm bir məscid tikilir. Məscidə gedən yol üzərində olan Möminə xatın türbəsi isə XII əsrdə Azərbaycan Atabəyi Şəmsəddin Eldənizin həyat yoldaşı Möminə xatının şərəfinə memar Əcəmi Əbubəkr tərəfindən inşa edilib. Türbənin xarici hissəsini bəzəyən həndəsi kompozisiyalar, firuzəyi rəngli plitələr və kufi xətti ilə yazılan “Yasin” surəsi o qədər gözəl işlənib ki, heyran qaldım. Fəxr edirəm ki, o dövrün şərtləri altında bir qadın üçün belə bir abidə ucaldılıb.


Havanın soyuyacağı, qar gözlənir\nOktyabrın 25- də Bakı və Abşeron yarımadasında havanın dəyişkən buludlu olacağı, əsasən yağmursuz keçəcəyi gözlənir. Arabir güclənən cənub-qərb küləyinin əsəcəyi ehtimalı var.\nEkologiya və Təbii Sərvətlər Nazirliyi Milli Hidrometeorologiya Departamentinin məlumatına görə, Abşeronda gecə 15-18, gündüz 23-28, Bakıda gecə 16-18, gündüz 26-28 dərəcə isti proqnozlaşdırılır.\nAzərbaycanın rayonlarında da oktyabrın 25-də havanın əsasən yağmursuz keçəcəyi, lakin səhər və axşam bəzi qərb rayonlarında yağış yağacağı ehtimalı var. Gecə 12-17, gündüz 24-29, dağlarda gecə 7-12, gündüz 15-20 dərəcə isti təxmin edilir.\nNazirlik xəbərdarlıq edir ki, Bakı və Abşeron yarımadasında oktyabrın 26-dan 27-si gündüzədək güclü şimal-qərb küləyinin əsəcəyi proqnozlaşdırılır. Havanın temperaturu ötən günlərlə müqayisədə 10 dərəcəyədək aşağı düşə bilər. Rayonlarda yağış, dağlıq ərazilərdə qar yağacağı, çaylarda sululuğun artacağı, bəzi dağ çaylarından qısamüddətli daşqın və sel keçəcəyi ehtimal edilir.


Hakimiyyətdən saytlara total hücum | Azadliq\nHome Son Xəbərlər Hakimiyyətdən saytlara total hücum\nHakimiyyətdən saytlara total hücum\non: Yanvar 12, 2013 In: Son Xəbərlər\nBir neçə ölkədən “Azadlıq”ın və digər media qurumlarının saytlarına kütləvi kiberhücumlar başlayıb\n“Azadlıq” qəzetinin saytı (www.azadliq.info və ya www.azadliq.az) növbəti dəfə haker hücumuna məruz qalıb. Son hücum yanvarın 11-i saat 21 radələrindən başlayıb və aramsız olaraq getdikcə güclənib. Ukrayna, Rusiya və başqa ölkələr üzərindən eyni vaxtda 70-dən çox İP-dən ddos hücumları təşkil olunub, serverə saysız hesabsız botlar atılıb. Nəticədə server işini məcburən dayandırıb. Problem yanvarın 12-i səhər saatlarına qədər davam edib. Server xidmətinin gərgin çalışmaları sayəsində saytın işini bərpa etmək mümkün olub. Lakin hücumlar davam etməkdədir. Bu səbəbdən də sayta daxil olmaqda çətinliklər yaranır.\n“Azadlıq” bu hücumlarla bağlı Azərbaycan rəsmi orqanlarına müraciət etmək niyyətində deyil. Çünki bundan əvvəl də bir neçə dəfə oxşar hücumlara məruz qalıb və bununla bağlı edilən müraciətlərə hər hansı müsbət nəticəli cavab almayıb. Qəzet belə hesab edir ki, bu hücumların arxasında elə Azərbaycan hakimiyyəti dayanır və ya hakimiyyət bunda maraqlıdır. “Azadlıq” üzləşdiyi son təxribatla bağlı beynəlxalq tərəfdaşlarını məlumatlandırıb. Server xidməti hücumları tamamilə dəf etmək və saytın normal fəaliyyətini bərpa etmək üçün çalışmalarını davam etdirir.\nQeyd edək ki, təxminən eyni vaxtlarda “musavat.com”, “qafqazinfo.az” və başqa saytlarda da hücumlar olmuşdu və onların da internet səhifələri açılmırdı. Böyük ehtimalla kiberhücuma əsgər Ceyhun Qubatovun ölümü ilə bağlı xəbərlərin oxunma sayı, həmçinin yanvarın 12-nə təyin edilən məlum aksiya səbəb olub. C.Qubatovla bağlı xəbərin təkcə “Azadlıq” qəzetinin internet səhifəsində oxunma sayı təxminən 200 mindir ki, bu da hakimiyyət üçün kifayət qədər narahatedici məqamdır. Qarşıdan seçkinin gəldiyini və daha tirajlı məlumatların yayılacağını nəzərə alsaq, hakimiyyətin bu hücumlarının hansı səviyyəyə qalxacağını təsəvvür etmək olar.\n“Azadlıq” və “Yeni Müsavat” qəzetlərinin rəhbərliyi də hesab edir ki, məlum kiberhücumlara C.Qubatovun ölümü və əsgər ölümlərinə son qoyulması tələbilə keçirilən dünənki aksiya təkan verib.\nAzərbaycan İnternet Forumunun prezidenti Osman Gündüzün sözlərinə görə, qeyri-dövlət informasiya resurslarının təhlükəsizliyinə iki qurum cavabdehdir – Rabitə və İnformasiya Texnologiyaları Hazirliyi, həmçinin Milli Təhlükəsizlik Hazirliyi: “Qeyri-dövlət informasiya resurslarının təhlükəsizliyi ilə bağlı prezidentin fərmanı oldu. Bunun informasiya və metodiki tərəfi də Rabitə və İnformasiya Texnologiyaları Hazirliyinə tapşırıldı. Hazirliyə belə məqamlarda həmin resurslara texniki dəstək vermək də həvalə olundu. Fərmandan irəli gərərək nazirliyin nəzdində elektron təhlükəsizlik mərkəzi yaradılmalıdır. Bu mərkəz internet resurslarının təhlükəsizliyinə birbaşa cavabdehlik daşıyır. Bu quruma sorğu göndərilməlidir ki, niyə qeyri-dövlət informasiya resurslarına qarşı bu cür hücumlar olur? Yəni üç ay bundan əvvəl bu məsələ qanunvericiliklə tənzimlənib. Məsələnin kibercinayətkarlıq tərəfi isə Milli Təhlükəsizlik Hazirliyinin səlahiyyətindədir. Dərhal bu nazirliyə də müraciət edilməlidir”.\nO.Gündüzün sözlərinə görə, müdafiə üçün başqa bir üsul da resurs sahiblərinin öz imkanlarını genişləndirməsidir: “Komandanı gücləndirməli və müxtəlif serverləri yerləşdirməlidirlər. Bunun başqa yolu yoxdur”.\nBakıda divarlara etiraz şüarları yazıldı\nHakimiyyətdən növbəti mənəviyyatsız hərəkət


Azərbaycanlılar xarici vəsait hesabına fəal şəkildə daşınmaz əmlak əldə etməyə başlayacaqlar – ekspert\nBiznes və iqtisadiyyat xəbərləri 19 Fevral 2008 13:15 (UTC+04:00)\nAzərbaycan, Bakı, 19 fevral / " , müxbir U.İsmayılova/ Azərbaycan İpoteka Fondunun fəaliyyətə başlaması Azərbaycanın daşınmaz əmlak bazarında fəallığın artmasına təsir göstərəcək. Bu barədə "Əmlak bazarı iştirakçıları" İctimai Birliyinin icraçı direktoru Nüsrət İbrahimov bildirib.\n"Bazarda hazırkı qiymətlər potensial müştəri imkanlarına müvafiq deyil, buna görə bazara pul kütləsi buraxmaq lazımdır" - deyə İbrahimov vurğulayıb.\nTəşkilatın məlumatına görə, yanvarda şəhərdə bir mənzilin orta qiyməti təxminən 107 min dollar təşkil edib.\nAzərbaycanın İpoteka Fondu (AİF) vəsait çatışmazlığı səbəbindən 2007-ci ilin yayında kredit verilməsini dayandırıb. 2008-ci ildə dövlət büdcəsindən AİF-ə 35 mln. manat ayrılıb. Lakin Fond hələ ipoteka maliyyələşdirilməsinə başlamayıb.\nMilli Bankın idarə heyətinin sədri Elman Rüstəmovun əvvəllər bildirdiyinə görə, fevral ayında bank hökumətə kommersiya ipotekasının canlandırılması və faiz dərəcəsinin (Fondun fəaliyyəti dövründə sosial ipoteka üzrə faiz dərəcəsi 4 faiz, kommersiya üzrə isə 8 faiz) artırılması barədə təkliflər zərfini təqdim edəcək. Rüstəmov artırılacaq faiz dərəcəsinin nə qədər olacağını dəqiqləşdirməyib. Onun fikrincə, bu, əsas makroiqtisadi baza göstəricilərindən asılıdır.\nAzərbaycanda daşınmaz əmlak bazarının fəaliyyətinin azalmasına həmçinin avqust ayında Bakının mərkəzi küçələrindən birində 25 nəfərin ölümü ilə nəticələnən tikilməkdə olan 16 mərtəbəli binanın uçması təsir edib.\nMilli Bank Fond tərəfindən ipoteka kreditinin maliyyələşdirilməsi üçün xarici vəsaitin cəlb edilməsi məqsədilə beynəlxalq maliyyə institutları (BMİ) ilə danışıqlar aparır. Fondun MFİ vəsaitləri hesabına kreditləri maliyyələşdirməyə başlamasından sonra "Əhali buna gedəcək və bazarın fəallığı əhəmiyyətli dərəcədə artacaq". İbrahimov bildirib ki, fevral ayında bazarın fəallığı yanvara nisbətdə 13 faiz azalıb.


Hər 8 saniyədə bir nəfəri öldürür\nTarix 06.05.18, 1:23\nİnsanlar hələ gənclik yaşlarından başladıqları siqaretə adi həvəs kimi baxırlar\nBəs onun ziyanları haqqında nə bilirik?\nAxşam.az xarici KİV-ə istinadən məlumat verir ki, gənclik illərindən başlanan bu zərərli vərdiş öz ziyanını müəyyən yaş həddinə çatdıqda göstərir. Aparılan araşdırmalar nəticəsində məlum olub ki, hər 8 saniyədə siqaretə görə bir insan dünyasını dəyişir.\nGünümüzdə əksər insanların istifadə etdiyi siqaretin tüstüsündə isə kimyəvi maddələr, zəhərli qazlar var. Buna görə də bu alışqanlıq təkcə istifadəçisi ilə yanaşı ətrafdakı insanlara da ziyan vurur. Statistikaya əsasən son bir ildə 5 milyon siqaret istifadəçisi həyatını itirib.\nDeyilənə görə, 2020-ci ilə qədər dünyadakı ölümlərin 12 faizinə tütün səbəb olacaq. 2025-ci ildə isə bu rəqəm 10 milyona çatacaq. Ağciyər xərçənginin yaranmasına ən böyük səbəb də elə siqaretdir. Belə ki, tütün və tütün məhsullarının tərkibində xərçəng yaradan maddələr olur və uzun müddət istifadə nəticəsində nəfəsalma problemləri meydana gəlir.\nSiqareti tərgitmək ilk üç gündə çətin olur. Bundan sonrakı vaxt ərzində isə siqaret olan ortamlardan uzaq olmaq, saqqızdan və çərəzlərdən istifadə etmək sağlam həyatınızın başlanğıcı ola bilər.


21.08.2019 09:00 260\nƏn gözəl kosmetik vasitə yuxudur\nBir çoxumuz həyatımız boyunca gözəl dəriyə sahib olmaq üçün xeyli pul sərf edirik. Gecə və gündüz kremləri, skrablar, losyonlar... Dərinin təbii üsulla gözəlləşməsinin isə yuxudan asılı olduğunu unuduruq.\nGecə boyunca dərin və rahat bir yuxu dərimizin sağlamlığına çox ciddi təsir edir.\nFeat.Az xarici mətbuata istinadən xəbər verir ki, yuxu zamanı dəri, öz-özünü yeniləyir. Yataga yatdığımız ilk üç saatda hipofiz vəzindən böyümə hormonu ifraz olunur. Bu hormon yuxu ritmini qaydaya salır, antioksidan vəzifəsini icra edərək bədənimizi sərbəst radikallardan qoruyur. Sərbəst radikallar isə erkən qocalmanın birinci və ən önəmli səbəbidir. Melatonin hormonunun da yuxuda ifraz edildiyini unutmamalıyıq.\nDərin uxuya keçmək üçün nə etməliyik? Mutləq yataq otağını qaranlıq edin. Çünki melatonin hormonunun ifrazı qaranlıqda daha da artır. İçki və siqaretdən uzaq durmağa çalışın. Çay və kofeni axşam saatlarında qəbul etməyin. Lavanta, çobanyastığı, vanil qoxularindan da istifadə etmək olar. Ən əsası isə düzgün yataq seçimidir.


Sənaye Korporasiyası işçi axtarır - VAKANSİYA - FED.az\nSənaye Korporasiyası işçi axtarır - VAKANSİYA\n11:14 2 Fev 2018\n“Azərbaycan Sənaye Korporasiyası” Açıq Səhmdar Cəmiyyəti (“ASK” ASC) aqrar sənaye məhsullarının istehsalı üzrə mütəxəssis, baş mühasib və mühasib yerlərinə vakansiya elan edib.\nHəmin vakansiyalar üçün tələblərə ali təhsil, iş təcrübəsi (ən azı 3-5 il), Azərbaycan, rus dillərini əla və ingilis dilini yaxşı bilmək, qeyd olunan sahə üzrə elmi biliklərin daim artırılması həvəsi daxildir.\nİş qrafiki: l-V günlər\nCV (resume)-lər [email protected] ünvanına göndərilməlidir. Email göndərərkən mövzu (subject) hissəsində müraciət olunan vakansiya mütləq qeyd edilməlidir. Əks halda ərizə natamam kimi qiymətləndiriləcək və baxılmayacaq.\nQeyd olunan tələblərə cavab verənlərin müraciət etməsi xahiş olunur.\nSənədlərin son qəbul tarixi mart ayının 30-dur.\nQeyd edək ki, Prezidentin 6 noyabr 2017-ci il tarixli 1665 nömrəli fərmanı ilə səhmləri dövlətə məxsus olan “ASK” ASC yaradılıb və keçən ilin dekabrın 14-dən fəaliyyətə başlayıb. Cəmiyyətin fəaliyyətinin məqsədlərindən biri tabeliyindəki müəssisələrin səmərəliliyini artırmaq, əlverişli kooperasiya əlaqələrini yaratmaq və istehsal potensialının dəyər zəncirinin həlqələri üzrə artırılması yolu ilə müvafiq sahədə malların (işlərin və xidmətlərin) istehsalını və satışını təşkil etməkdir.


Göz ətrafı dəri – GƏNCLİYİNİ NECƏ QORUYAQ\nTəxminən bir insanın yaşını təyin etmək üçün üzünə bir baxış kifayətdir.\nRead more: Göz ətrafı dəri – GƏNCLİYİNİ NECƏ QORUYAQ\nBu vasitə hər gün qarşılaşdığınız bir neçə problemi həll edə bilər! KİPRİKLƏR,SAÇLAR,DODAQLAR - VİZAJİSTLƏRİN SİRRİ\nBu vasitə hər gün qarşılaşdığınız bir neçə problemi həll edə bilər.\nRead more: Bu vasitə hər gün qarşılaşdığınız bir neçə problemi həll edə bilər! KİPRİKLƏR,SAÇLAR,DODAQLAR -...\nDəfnə yarpağı SAÇ TÖKÜLMƏSİNİ dayandırır, saçları sürətli uzadır. RESEPT\nDəfnə yarpağı tərkibi:\nRead more: Dəfnə yarpağı SAÇ TÖKÜLMƏSİNİ dayandırır, saçları sürətli uzadır. RESEPT\nTop 5 Concealer! Göz altı qaralmalarla mübarizədə 5 ən effektif VASİTƏ\nRəngli korrektorlar nələr üçündür və ən yaxşısı hansıdır?\nRead more: Top 5 Concealer! Göz altı qaralmalarla mübarizədə 5 ən effektif VASİTƏ\nQaşları qalın və gözəl edən 3 TƏBİİ VASİTƏ\nQaşları daha qalın etmək üçün onlara həftədə 2-3 dəfə xüsusi maskalar etmək lazımdır.\nRead more: Qaşları qalın və gözəl edən 3 TƏBİİ VASİTƏ\nMüasir dünya farmasevtik sənayesi hər il yeni-yeni dərman preparatları istehsal edir.\nRead more: Civzələri yox edən ucuz vasitə\nBu çox sadə, lakin çox effektli maskadır. Maska dərini daha təravətli edir, cavanlaşdırır.\nRead more: Üz dərisini təravətləndirən SADƏ MASKA\nBu sədə maska həqiqən çox effektlidir.\nRead more: Qırışları azaldan MASKA! Ilk istifadədən mükəmməl nəticə!\nKirpik laminasiyası haqqında bilmədikləriniz! Mənfi və Müsbət tərəfləri.\nKirpik laminasiyası, təbii tükləri gündəlik olaraq makiyaj etmədən cazibədar şəkildə qıvrılmış, qalın, parlaq, həcmli hala gətirməyə imkan verən müasir dəbin təklifidir.\nRead more: Kirpik laminasiyası haqqında bilmədikləriniz! Mənfi və Müsbət tərəfləri.\nBunu edərək QARA NÖQTƏLƏRDƏN azad olun!\nSəhərlər güzgüyə baxdıqda üzünüzdə, burnunuzda gördüyünüz qara nöqtələr və civzələr heç də ürəkaçan mənzərə deyil.\nƏgər sizin də belə bir probleminiz varsa, qanınızı qaraldan, ozünüzə inamı azaldan bu narahatlıqdan qurtulmağın çox sadə və təbii üsulu var. Bunun üçün sizə sadəcə olaraq limon, su və duz lazım olacaq.\n1 xörək qaşığı dəniz duzu, ½ çay qaşığı limon suyu və 1 çay qaşığı su qarışdırılır. Alınan qarışığı dərinin civzələr xüsusilə çox olan bölgələrinə çəkin. Sonra yüngül və dairəvi hərəkətlərlə 2-4 dəqiqə ərzində onu dəriyə sürtün. Daha sonra üzünüzü yaxşı yuyun.\nBu proseduru həftədə 2 dəfədən artıq etmək olmaz.\nHər birimiz çimərlikdə və gəzintidə günəşdən qoruyucu kremlərin istifadəsinin vacib olduğunu xatırlayır.\nRead more: SPF kremlərin istifadəsi nə üçün önəmlidir?\nYağlı cildlər üçün ev şəraitində hazırlaya biləcəyiniz alma maskası\nÜz cildi həmişə ətraf mühitə məruz qalır və beləliklə kir, toz və digər çirkləndiricilər cildimizin solğun və cansız görünməsinə səbəb olur.\nRead more: Yağlı cildlər üçün ev şəraitində hazırlaya biləcəyiniz alma maskası\nBu problem bir çox qadınları narahat edir. Qara dizlər qadına ciddi diskomfort və paltar seçimində məhdudiyyətlər yaradır.\nRead more: Dizləri necə ağartmaq olar? 3 SADƏ RESEPT\nZaman keçdikcə dərimiz öz gənclik təravətini itirir və müəyyən qulluq tələb edir.\nRead more: Tənbəl xanımlar üçün SADƏ və EFFEKTLİ MASKALAR\nQış, yaz, yay və payız aylarında ev şəraitində ÜZƏ QULLUQ\nHava şəraitindən asılı olmayaraq dərimizin sağlamlıq saçmasını, təbii rənginin qorumasını və təravətli görünüşünü istəyirik.\nRead more: Qış, yaz, yay və payız aylarında ev şəraitində ÜZƏ QULLUQ\nKirpikləri həcmli edən MÖHTƏŞƏM MASKA\nKirpiklərin uzanmasını sürətləndirmək və onları daha sıx və gözəl etmək üçün evdarliq.az oxucularına çox effektli maska reseptini təqdim edir.\nRead more: Kirpikləri həcmli edən MÖHTƏŞƏM MASKA\nSaç tökülməsinin qarşısını alan QATIQLI MASKA\nRead more: Saç tökülməsinin qarşısını alan QATIQLI MASKA\nRead more: "BOLTUŞKA" - Dərinin təmizlənməsi üçün ƏN YAXŞI VASİTƏ\nBu gün dərini gəncləşdirən kremlər almaq qədər asan heç nə yoxdur. Amma o kremlərin tərkibi haqda məlumatsızıq.\nRead more: Ən azı 10 yaş gəncləşdirən möcüzəvi maska\nSarıköklə üz maskası. Sağlam və təmiz dəri!\nSarıkök dərini çox yaxşı təmizləyir, ağardır, cavanlaşdırır, tonuslaşdırır, rəngini yaxşılaşdırır, parlaq edir.\nRead more: Sarıköklə üz maskası. Sağlam və təmiz dəri!\nDəri rənginə görə pomada seçimi\nQırmızı pomada bir çox qadının vazkeçilməzi olsa da, hər zaman güclü təəssürat doğurmur.\nRead more: Dəri rənginə görə pomada seçimi\nYay aylarında dəriyə doğru qulluq. Kosmetoloq Ülviyyə Qurbanovanın faydalı məsləhətləri - VİDEO\nYayda dəri xüsusi qulluq tələb edir. İsti hava dərini qurudur, qocalmanı tezlşdirir.\nRead more: Yay aylarında dəriyə doğru qulluq. Kosmetoloq Ülviyyə Qurbanovanın faydalı məsləhətləri - VİDEO\nRead more: Dərini hamar edən və ağardan kartof maskası\nEv şəraitində pilinq. Parlaq və hamar dəri üçün\nDərini ölü hüceyrələrdən təmizləmək, cavan, hamar və parlaq etmək üçün sadə ev pilingindən istifadə edin.\nRead more: Ev şəraitində pilinq. Parlaq və hamar dəri üçün\nQısqanclıq gözlənilən maraq, diqqət, sevgi və şəfqət əksikliyinə verilən təbii bir cavab reaksiyasıdır.\nRead more: Ailədə bacı və qardaş qısqanclığı\nBəzi müalicəvi, faydalı yağların dilimizə tərcüməsini bilmədiyimizdən alıb istifadə etmək imkanından məhrum oluruq.\nRead more: Gözəllik üçün əvəzsiz təbii vasitələr\nYağlı dərinin üzərində tez-tez qara nöqtələr əmələ gəlir. Nəticədə dəri çirkli və baxımsız görünür.\nRead more: Qara nöqətələrə qarşı ən effektli MASKA\nBu 20-qəpiklik vasitə saçları qalın edir, tez uzadır\nNikotin turşusu bir çox saçlara baxım üçün istifadə olunan vasitələrin tərkibinə daxil edilir. Nikotin turşusu saçların uzanmasını sürətləndirir, saçları daha sağlam və qalın edir, saçların tökülməsini azaldır.\nRead more: Bu 20-qəpiklik vasitə saçları qalın edir, tez uzadır\nBu makiyaj qadınları daha cəlbedici və gözəl göstərir. "Pişik baxışları" makiyajında əsasən, gözlərə önəm vermək lazımdır.\nRead more: Pişik baxışları makiyajı - Hər zaman dəbdə olan makiyaj\nAğappaq dişlər üçün çiyələk qarışığı - Foto\nÇiyələyin tərkibi turşularla zəngindir. Bu səbəbdən çiyələk əla ağardıcı kimi tanınır.\nRead more: Ağappaq dişlər üçün çiyələk qarışığı - Foto\nŞahzadə xanımının gözəllik maskası - 10 yaş cavanlaşdırır\nHeyva dənəsi, portağal, limon... - Dəriyə faydalı maskalar\nSüdün saçlara faydası\nSoğan gözləri yandırmasın deyə...\nFaydalı məsləhətlər /13525\nDondurmanın faydası və ziyanı\nQoltuq altı qaralmalarına SON – Resept\nFaydalı məsləhətlər /205\nYağlı qazanları yumağın ASAN YOLU


“Avropada Azərbaycan həqiqətlərini yaymaq, ermənilərin işğalçılıq siyasətini ifşa etmək kənardan asan görünməsin” – Turkustan.info\n05 İyul 2020 18:19\nİspaniyada fəaliyyət göstərən diaspor təşkilat sədrlərindən biri – Vahid İmanov – Çoxumuz onu tanımaya da bilərik, çünki ucuz reklam dalınca qaçanlardan deyil. Azərbaycan, azərbaycançılıq ideologiyası, milləti və xalqı üçün gördüyü hər bir işı şişirdənlərdən deyil.\n– Mənim diaspor quruculuğu işində özümü göstərməyim Azərbaycana, millətimə və xalqıma olan sevgidən irəli gəlib. Harada, hansı ölkədə, hansı zirvədə olmağıma baxmayaraq, qəlbim Azərbaycanla döyünür, Azəraycan mənim damarlarımda axan qanımdır. Torpağımızı, vətənimizi anamızı sevdiyimiz, qoruduğumuz kimi qorumalıyıq. Vətən bizim namusumuz, qeyrətimizdir, biz Azərbaycan torpağında dünyaya göz açmışıq, onun çörəyini yeyib, suyunu içmişik. Bu gün dünyanın dörd bir tərəfində azərbaycanlılar var, səpələnmişik. Amma ürəyimizdə bir vətən sevgisi olmalıdır, Azərbaycanımızı unutmamalıyıq, ona xidmət etməliyik, onun müstəqilliyi, bütövlüyü uğrunda mübarizə aparmalıyıq. Bu yolda inamla addımlayıram, qarşıma çox manələr çıxıb, Allahın və sədaqətli dostlarımın köməyi ilə ayaqda durmağı bacarmışam, aciz olmamışam, qorxmamışam.\n– Necə fikirləşirsiz, bu illər ərzində vətəni İspaniyada yetərincə təbliğ edə bilmisənmi?\n– Avropada Azərbaycan həqiqətlərini yaymaq, ermənilərin işğalçılıq siyasətini ifşa etmək kənardan asan görünməsin. Bizim Avropada diaspor sahəsində təşkilatlanma işimiz 20-25 il öncəyə təsadüf edir. Amma erməniləri 100 illərdir bu sahədə oturuşublar, Avropada lobbizmdə möhkəmləniblər. Erməni mifini dağıtmaq , yalanlarını ifşa etmək üçün güclü təbliğat aparmağa böyük ehtiyac duyulur. Açığını deyim, ermənilər bu sistemdə formalaşmış, təşkilatlanmış şəkildə iş aparırlar. Bu məsələdə bir-birlərinə dəstək dururlar, eyni zamanda Ermənistan hakimiyyətindən də dəstək alırlar, külli miqdarda vəsait xərcləyirlər. Şəxsən mənə gəldikdə, burada yaşadığım müddətdə heç bir yerdən dəstək almasam da, bacardığımı etmişəm və edəcəyəm də. Zaman vardı, İspaniyada Azərbaycanın harada yerləşdiyini belə bilmirdilər, cəmiyyətin Azərbaycana bağlı təsəvvürləri yoxuydu. Bu gün apardığımız işlərin nəticəsi olaraq Azərbaycan İspaniyada tanınır. Bu tanıtım təkcə bizim yox, Azərbaycan hakimiyyətinin dünyada yürütdüyü siyasətlə də bağlıdır. O siyasəti də burada təbliğ edirik. Azərbaycanın dünyada mövqeyinin güclənməsi bizi vətənimizi burada tanıtmaqda ruhlandırır.\n– İspaniyada necə diaspor təşkilatımız var və onlarla iş birliyindəsinizmi, yoxsa digər bəzi ölkələrdə olduğu kimi İspaniyada da diaspor təşkilat sədrləri arasında birlik yoxdur.\n– İspaniyada 6-7 diáspor təşkilatı var, amma onlardan yalnız 3-4-ü aktiv fəaliyyət göstərir. Biz ölkədəki bütün diaspor təşkilatlarımızla iş birliyində, əməkdaşlıq etməkdə maraqlıyıq. Amma təəssüflər olsun ki, bizimlə eyni yolda addımlamaq istəməyən təşkilatlar da var ki, onları buna məcbur edə bilmərik. Bilirsiz, vətənə, dövlət və dövlətçiliyə xidmət etmək könül işidir, bu ürəkdən gəlməlidir, kimisə bu işə məcbur edə bilmərik. Ona görə də, kim bizim yanımızda sonadək dayanıb Azərbaycana xidmət etmək istəyirsə, əlimizi ona uzadırıq. Amma bu birliyimizi gözü götürməyənlər də tapılır ki, onlar da tezliklə tərəfimizdən ifşa olunurlar.\n– Diasporla İş üzrə Dövlət Komitəsinin sədri Fuad Muradov İspaniyada səfərdə olub və orada Koordinasiya Şurası yaradılıb. Bu addım İspaniyadakı diaspor təşkilatların fəaliyyətinə necə təsir göstərə bilər?\n– May ayında Diaspora Komitəsinin sədri Fuad Muradovun başçılıq etdiyi nümayəndə heyəti İspaniyada oldu və geniş tərkibdə görüş keçirildi və sonda diaspora fəalları Koordinasiya Surasının yaradılmasına səs verdilər. İki nəfəri bir illik müddətinə koordinator seçdik və onlar da ölkəmizi ləyaqətlə təmsil edəcəklərinə söz verdilər. Fikrimcə, bu proses İspaniyada diaspor quruculuğu və təkmilləşmə işində canlanma yaratmalıdır. Mənim fikrimcə, verilən söz layiqincə yerinə yetirilərsə, ümumi işin xeyrinə olacaq, əgər bütün işlər koordinasiya olunacaqsa, məqsəd eyni hədəf olarsa…\n– Bizdə olan məlumata görə, sizin həmin tədbirdə Azərbaycanın İspaniyadakı səfirinə iradınız olub. Mümkündürsə bu barədə açıqlama verərdiniz. İrad söylənməyinizə səbəb nə idi?\n– Bəli, həmin tədbirdə mənim səfirimizə iradlarım olub. Mənə qarşı olan haqsızlıqları dilə gətirmişəm və buna son qoyulmasını istəmişəm. Bu haqsızlıqlardan geniş bəhs etmək fikrində deyiləm. Mən sadəcə vətənimə bağlı olan biriyəm və adımın hansısa məsələlərdə dəlilsiz hallandırılmasına razı ola bilmərəm. Bu mənim imicimə, tutduğum mövqeyimə xələl gətirə biləcək məqamlardır.\n– Ümumiyyətlə, Komitənin fəaliyyəti sizi qane edirmi? Hansı çatışmayan cəhətlər var ki, Komitə onlar üzərində işləməlidir..\n– Komitənin fəaliyyəti məni qane edir, düzdür, çatışmayan cəhətlər də, nöqsanlar da var. Bu nöqsanları aradan qaldırmaq üçün Komitə ilə yaxından əməkdaşlıq etməliyik, onları birlikdə aradan qaldırmalıyıq. Bütün məsuliyyəti komitənin üzərinə yıxmağın özü də bir ədalətsizlikdir.\n– 2016-cı il Aprel döyüşlərində vətənə gəlib könüllü döyüşə getmək istəmisiniz…\n– Hər birimiz vətənin əsgəri olmalıyıq. 16 yaşımda könüllü olaraq Birinci Qarabağ müharibəsində iştirak etmişəm. Aprel döyüşlərində vətənə gəldim və lazımı orqanlara keçmiş döyüşçü kimi müharibəyə getmək istəyimi bildirdim. Müraciətimi yüksək qiymətləndirdilər, lakin hələlik mənim kimi könüllülərin döyüşlərdə iştiraka ehtiyac olmadığını bildirdilər. Bunu da ordumuzun qüdrəti ilə əlaqələndirdilər. Bildirdilər ki, Azərbaycan ordusu istənilən an düşmənə layiqli cavab verməyə qadirdir. Ona görə də yenidən xaricə qayıtdım. Bu gün də Ali Baş Komandanımız əmr versə ki, işğalçılara qarşı hər birimiz vuruşmalıyıq, inanıram ki, mənim kimi yüzlərlə vətənpərvər oğullarımız həmin çağırışa müntəzirdirlər.\n– İspaniyadakı ermənilərin bizim diaspor təşkilatlarına, ümumiyyətlə, oradakı azərbaycanlılara münasibəti necədir. Yəni kecirdiyiniz tədbirlər, həqiqətlərimizin yayılması onlar tərəfindən necə qarşılanır..\n– Avropada ermənilərin güclü formalaşdığı ölkələrdən biri də İspaniyadır. Hər zaman ermənilər qarşımızı kəsməyə çalışıblar, tədbirlərimizi əngəlləməyə cəhdlər göstəriblər, aramıza nifaq salmq, bizi İspaniya hakim dairələri yanında gözdən salmaq istəyiblər. Amma bütün cəhdləri uğursuz olub. Biz onların bütün niyyətlərini alt-üst etmişik. Bilirsiz, heç bir ölkədə yaşayan azərbaycanlı erməni qarşısında aciz deyil, sadəcə bir az özündə mübariz hissini oyatmalıdır, erməninin güclü dayaqları, vəsaiti heç birimizi qorxutmamalıdır. Onlar dünyanın ən qorxaq və satqın millətidir. Əməlimiz və mövqeyimizlə İspaniyada qarşımızda diz çökdürdüyümüz ermənilər az olmayıb.\n– Uğurlarınıza azərbaycanlılar tərəfindən sevinməyənlər varmı?\n– Təbii ki, var. Onlar bizim güclü diaspora təşkilatlanmağımıza yarasa gözüylə baxıblar, gözləri götürməyib bizi, uğurlarımıza sevinməyiblər. Amma sonradan düz yolda olmadıqlarını da başa düşənlər, peşmançılıq hissi yaşayanlar da olub.\n– Hansısa tədbirlərdə və ya görüşlərdə ermənilərlə üz-üzə gəlmisizmi?\n– Bəli, olub. Bir hadisəni xatırlayım. 2008-ci ilin sonları idi. Təsadüfən xəbər tutdum ki, İspaniyanin Soriya (ermənilərin kompakt yaşadığ şəhərlərdən biri) şəhərində ermənilər yerli əhali arasında anti-Azərbaycan təbliğatı aparırlar. Bu da mənə təsir etdi və dərhal o şəhərə getdim. Ermənilərlə açıq savaşa girdim, sonu qanla nəticələndi, bir erməni diaspora rəhbərini bıçaqladım. Onlarla ancaq bu şəkildə davranmaq lazım idi, qorxub geri çəkildilər və inanmırdılar ki, azərbaycanlı İspaniyanın bir şəhərindən digər şəhərinə gəlib Azərbaycan əleyhinə danışanları susdursun. Mən İspaniya qanunlarının tələblərinə uyğun olaraq cəzamı çəkdim. Amma ermənilərə imkan vermədim ki, Azərbaycanla bağlı yalanlar söyləsinlər. Bu hadisə ermənilərə dərs oldu. Başqa bir hadisə ilə bağlı ermənilər məndən İspaniya polisinə şikayət etmişdilər. Deməli, İspaniyada Ermənistan səfirliyinin sosial səhifəsində Xocalı soyqırımı və ermənilərin işğalçılıq siyasəti ilə bağlı mətnlər yerləşdirdim. Onlar da şikayət etdilər. Sonda onların haqsız olduqlarını sübuta yetirdim.\nPrevious Telefon və kompüterin ölümcül təsiri – “Beyini yandırır”


Rusiya ilə Azərbaycan arasında ikili vətəndaşlıq varmı? | Miqrant qanunda | Rusiya hami üçündür\nRusiya ilə Azərbaycan arasında ikili vətəndaşlıq varmı?\nƏgər Rusiya Federasiyasının federal qanununda və ya beynəlxalq müqavilədə digər hal nəzərdə tutulmayıbsa, Rusiya Federasiyası vətəndaşının eyni zamanda xarici ölkənin də vətəndaşı olması onun Rusiya vətəndaşlarına məxsus hüquq və azadlıqlarını pozmur və müvafiq vəzifələrdən azad etmir.\nRusiya ilə Azərbaycan arasında ikili vətəndaşlıq varmı? İsa Bayramov, Tovuz\nHörmətli İsa Bayramov!\nRF Konstitusiyasının 62-ci maddəsində deyilir ki, Rusiya Federasiyasının federal qanununa və ya beynəlxalq müqaviləyə əsasən, Rusiya Federasiyasının vətəndaşı digər (xarici) ölkənin də vətəndaşı ola bilər (ikili vətəndaşlıq). Əgər Rusiya Federasiyasının federal qanununda və ya beynəlxalq müqavilədə digər hal nəzərdə tutulmayıbsa, Rusiya Federasiyası vətəndaşının eyni zamanda xarici ölkənin də vətəndaşı olması onun Rusiya vətəndaşlarına məxsus hüquq və azadlıqlarını pozmur və müvafiq vəzifələrdən azad etmir.\nBu Sizin üçün o deməkdir ki, Siz eyni zamanda həm Rusiya, həm də Azərbaycan vətəndaşı ola bilərsiniz. Halbuki, bu - formal olaraq ikili vətəndaşlıq yox, sadəcə olaraq, ikinci bir ölkənin də vətəndaşı olmaq deməkdir ki, burada heç bir qeyri-qanuni hərəkət və müvafiq nəticələr yoxdur.


Tualetdə hazırlanan alkaqollu içkilər aşkarlanıb\n03:38 29 Noyabr 2020\nTualetdə "kokteyl" hazırlamaq ideyası baha başa gəldi - FOTO\n14:25 13.12.2019 Qısa URL\nAşkar edilmiş içkilərin tərkibinin müəyyənləşdirilməsi məqsədilə laboratoriyaya nümunələr göndərilib\nBAKI, 13 dekabr — Sputnik. Vergi orqanları ölkə ərazisində aksiz markasız və ya saxta aksiz markası ilə markalanmış məhsulların istehsalı və satışı hallarının aradan qaldırılması istiqamətində nəzarət tədbirlərini davam etdirirlər.\nVergilər Nazirliyindən Sputnik Azərbaycan-a verilən məlumata görə, Vergi Cinayətlərinin İbtidai Araşdırılması Baş İdarəsinə Mingəçevir şəhərində yaşayış evlərinin birində kustar üsulla alkoqollu içkilərin hazırlanması barədə əməliyyat məlumatı daxil olub. Vergi xidmətinin əməkdaşları tərəfindən Mingəçevir şəhər məhkəməsinin 5 dekabr 2019-cu il tarixli qərarına əsasən, Yusubzadə Şəmsəddin Rəzəddin oğlunun yaşadığı Mingəçevir şəhəri, M.F.Axundov küçəsi, ev 8, mənzil 4 ünvanında baxış keçirilib.\nSanitar qovşağında antisanitar şəraitdə hazırlanan alkaqollu içkilər aşkarlanıb\nBaxış zamanı Ş.Yusubzadə tərəfindən mənzilin sanitar qovşağında antisanitar şəraitdə süzülərək kustar üsulla doldurulmuş 20 ədəd müxtəlif həcmli, 4 ədəd isə 10 litrlik şüşə qablarda və 1 ədəd 3 litrlik şüşə qabda naringi şirəsi qatılmış alkoqollu içkilər, 5 ədəd içki süzmək üçün qıf və 16 kisə boş butulkalar aşkar edilərək götürülüb. Aşkar edilmiş içkilərin tərkibinin müəyyənləşdirilməsi məqsədilə laboratoriyaya nümunələr göndərilib.\nVergi orqanları əhalini bir daha xəbərdar edir ki, ticarət şəbəkələrindən kənar yerlərdən kassa çeki olmadan şübhəli, mənşəyi məlum olmayan alkoqollu içkilərin alışı ilə həm özlərinin, həm də yaxınlarının həyat və sağlamlığını təhlükəyə atmış olurlar. Belə halların qarşısının alınması və təqsirkar şəxslərin məsuliyyətə cəlb olunması istiqamətində tədbirlər davam etdiriləcək. Vətəndaşlardan bu cür saxta malların satışı faktlarına rast gəldikdə əlaqədar dövlət orqanlarına müraciət etməsi xahiş olunur.


Mərkəzi Bankın valyuta ehtiyatları artıb - modern.az\n18 Sentyabr 2020, 14:00 | İQTİSADİYYAT\nBu barədə Azərbaycan Mərkəzi Bankından (AMB) Modern.az-a verilən məlumatda bildirilib.\nQeyd edilib ki, sentyabrın əvvəlində dünya maliyyə bazarlarında, o cümlədən ticarət partnyoru olan ölkələrin valyuta bazarlarında dalğalanmalar yenidən yüksəlib:\n“Dünya bazarında əmtəə qiymətləri üzrə də volatillik yüksəlmişdir. Avqustda brent markalı neftin orta qiyməti 45 ABŞ dolları olduğu halda, sentyabrın ötən dövründə 42.1 ABŞ dollarına enib. Dünyanın bir çox ölkələrində karantin rejiminin qalması neftə tələbin davamlı bərpasına mane olur.\nAşağı neft qiymətlərinə baxmayaraq ilin əvvəlindən ölkənin xarici ticarət balansı profisitli qalır ki, bu da strateji valyuta ehtiyatlarının artmasına şərait yaradır. Hazırda strateji valyuta ehtiyatları 51.4 mlrd. ABŞ dolları təşkil edir ki, bu da ilin əvvəli ilə müqayisədə 0.6% çoxdur. Mərkəzi Bankın valyuta ehtiyatları ilin əvvəlindən 3.7% artıb”.\nHəmçinin bildirilib ki, pandemiyanın davam etməsi şəraitində pul siyasəti qərarları və makroprudensial tənzimləyici güzəştlər kredit şərtlərini yumşaldır və iqtisadiyyatın likvidliyə olan ehtiyaclarının ödənilməsini təmin edir:\n“Pul bazası ilin əvvəlindən 1% azalsa da, iyulun sonundan 3% artmışdır. İlin son rübündə xəzinə hesabından dövlət xərcləri ilə bağlı pul bazasının artımının əhəmiyyətli sürətlənəcəyi gözlənilir. Lakin pandemiya şəraitində pul bazasının artımı məcmu tələbin genişlənməsi və kredit ekspansiyası ilə müşayiət olunmur.\nReal faiz dərəcələrinin pozitiv qalması şəraitində fiziki şəxslərin müddətli əmanətləri avqust ayında artmışdır. Kredit qoyuluşlarında da son ayda artım davam edib.\nÖtən iclasdan bəri valyuta bazarında sabitlik davam etmişdir. 2020-ci ilin dövlət büdcəsinin dürüstləşməsi ilə Neft Fondundan transfertlərin artırılması valyuta bazarında tarazlığa əlavə dəstək verəcək”.


Palitra qəzeti “Ermənistanın suverenliyi məsələsi BMT-də müzakirəyə çıxarılacaq”\n“Ermənistanın suverenliyi məsələsi BMT-də müzakirəyə çıxarılacaq”\nTarix: 13.04.2017 | Saat: 21:13:00 | E-mail | Çapa göndər\nİqor Muradyan: “Cənubi Qafqazda heç kim Ermənistanla maraqlanmır, heç kim onunla bağlı danışmır. Çox təəssüf ki, Ermənistan artıq mövcudluğunu itirir. Ermənistan suveren dövlət deyil, sadəcə Rusiyanın bir hissəsidir”\nErmənistanda keçirilən parlament seçkilərindən sonra siyasi-iqtisadi sahədə vəziyyət gərgin olaraq qalır. Sərkisyanın başçılıq etdiyi Respublika Partiyası parlamentdə əməkdaşlıq etmək üçün Daşnaksütyun partiyası ilə danışıqlara başlayıb.\nMaraqlıdır ki, son günlər erməni mediası baş nazir Karapetyanla bağlı ardıcıl məqalələr dərc edirlər. Rusiyaya yaxınlığı ilə seçilən Karapetyana qarşı Sərkisyanın qaralama kampaniyası apardığı qeyd edilir. Sərkisyan hakimiyyətinə yaxın media orqanları bir neçə gündür ki, Karapetyanın işdən azad olunacağı ilə bağlı məqalələr yazırlar. Karapetyan isə bunun əksinə olaraq iqtisadi sahədə islahatlar hayata keçirilməsinin vacib olması ilə bağlı açıqlamalar verir. Ermənistan 2018-ci ildən sonra baş nazir tərəfindən idarə olunan “parlamentli respublika” olacağından hökumət başçısı postunda kimin əyləşəcəyi çox vacibdir. İddia edilir ki, Sərkisyan həmin posta yaxın adamı, hazırda müdafiə naziri olan Viqen Sərkisyanı gətirmək istəyir.\n“Vaxt Ermənistanın əleyhinə işləyir, biz isə seçki oyunu ilə məşğuluq. Konstitusiyada islahatı ona görə apardılar ki, Ermənistan Rusiyadan daha çox asılı vəziyyətə düşsün. Parlament seçkiləri ilə bağlı məsələyə toxunmaq belə, lazım deyil. Çünki bu seçki yox, başdan-ayağa “məzəli tamaşa” idi”\nAmma bir məsələ dəqiqdir ki, Rusiyanın icazəsi olmadan Sərkisyan ölkə daxilində heç bir addım ata bilməz. Bunu erməni ekspert İqor Muradyan da “Birinci İnformasiya” saytına açıqlamasında təsdiqləyib. O, deyib ki, Ermənistanın düşdüyü vəziyyət çox ağırdır: “Cənubi Qafqazda heç kim Ermənistanla maraqlanmır, heç kim onunla bağlı danışmır. Çox təəssüf ki, Ermənistan artıq mövcudluğunu itirir. Ermənistan suveren dövlət deyil, sadəcə Rusiyanın bir hissəsidir”. Ekspert bildirib ki, belə davam edərsə, bir müddət sonra Ermənistanın suverenliyi məsələsi BMT-də müzakirəyə çıxarılacaq: “Orada aydınlaşdırılacaq ki, Ermənistan suveren dövlətdirmi? Qərbin dostudu, yoxsa NATO və ABŞ-ın düşməni? Həmin vaxt artıq gecə olacaq, hər şey itirilmiş olacaq. Hazırda Avropa Ermənistana neçə il əvvəl necə yanaşırdısa, yenə də eyni münasibət göstərilir. Dəyişən bir şey yoxdur. Vaxt Ermənistanın əleyhinə işləyir, biz isə seçki oyunu ilə məşğuluq. Konstitusiyada islahatı ona görə apardılar ki, Ermənistan Rusiyadan daha çox asılı vəziyyətə düşsün. Parlament seçkiləri ilə bağlı məsələyə toxunmaq belə, lazım deyil. Çünki bu seçki yox, başdan-ayağa “məzəli tamaşa” idi”.\nDinc şəraitdə qətlə yetirilən erməni əsgərlərin analarından etiraz: Ermənistan ordusu cinayətkarlar ordusuna çevrilib\nQeyd edək ki, iqtisadi sahədə baş alıb gedən çətinliklər əhalinin narazılığını daha da artırıb. Mənəvi-psixoloji və döyüş hazırlığı baxımından Azərbaycan ordusundan qat-qat geri qalan Ermənistan ordusunda başıpozuq vəziyyət intihar hallarının artması ilə müşahidə edilir. Həmin faktların araşdırılması isə obyektiv aparılmır. Dinc şəraitdə qətlə yetirilən erməni əsgərlərin analarının etiraz aksiyaları isə davam edir. Onlar artıq neçə müddətdir ki, hakimiyyət orqanlarının qarşısında aksiya keçirərək övladlarının qatillərini cəzalandıılmasını tələb edirlər. Dünən Ermənistan hökumət binasının qarşısına toplaşan qətlə yetirilmiş erməni əsgərlərin anaları günahkarların cəzalanmasını tələb ediblər. “Cinayət işi intihar maddəsi ilə açılıb ki, günahkarları məsuliyyətdən gizlədə bilsinlər. Ermənistan ordusunda olan əsl cinayətkarlar məsuliyyətdən kənarda qalıb. Baş nazir, prokuror bizi qəbul etmir. Gedirik müdafiə naziri Sərkisyanın yanına, o da bizə deyir ki, səlahiyyəti yoxdur. Ona orduda qeyri-döyüş şəraitində öldürülən əsgərləri soruşuruq, deyir səlahiyyətim yoxdur. Bəs onda nəyə görə müdafiə naziri krselosunda əyləşib? Əgər kömək edə bilmirsənsə, onda 1000 dram üçün vətəndaşların cibinə girmə. Yeni baş prokurordan qeyri-dinc şəraitdə qətlə yetirilən əsgərlərlə bağlı məsələni necə gördüyünü soruşuruq, cavab verir ki, “görmürəm”. Qeyri-dinc şəraitdə qətlə yetirilən erməni əsgərlərinin ölümü ilə bağlı heç bir cinayətin üstü açılmayıb. Ermənistan ordusu cinayətkarlar ordusuna çevrilib” - deyə etiraza qatılan qətlə yetirilmiş erməni əsgər anası İrina Kazaryan “Birinci İnformasiya” saytının əməkdaşına bildirib.\nXocalı soyqırımının əsas səbəbkarı hakimiyyətdən qovuldu!\n“Mossad”ın keçmiş şefi: “Ərəb baharı”na kimi kəşfiyyat orqanları sosial şəbəkələrə o qədər də böyük önəm vermirdi”\nNebenzya: “Qərb ölkələrinə heç kim dünya jandarmı səlahiyyəti verməyib”\n“Ermənistanda hər beş nəfərdən biri işsizdir, gənclər arasında işsizlik səviyyəsi 40 faizi keçib”\n“Birinci İnformasiya”: “Köhnə Ermənistanı məhv edib, yenisini yaratmayan Aprel müharibəsi”\n“Dədə Ələsgərin malik olduğu dərin biliklər müqəddəs kitablardan və bəşəri düşüncədən qaynaqlanıb”\n“Gənclərimiz dövlətin etimadını hər addımda doğruldurlar”\n“Cənubi Qafqaz üçün ən böyük təhlükə Ermənistandır”\n“Sarkisyan rejiminin yürütdüyü siyasət nəticəsində Dağlıq Qarabağ münaqişəsinin həllində irəliləyiş olmayıb”\nAntimilli qüvvələrə qarşı aktiv güc birliyi\nLavrenti Beriya və Xalq Cümhuriyyətinin Əks-kəşfiyyatı\nTəhsilli cəmiyyət siyasi mübarizənin “söyüş müstəvisinə” endirilməsini qəbul edə bilməz\n“Söyüş taktikası” müxalifətin sıralarını seyrəldir\nHindistanda avtobus qatarla toqquşub, 13 şagird ölüb\nNəticələr! İştirak edənlər: 9096\nHacı Cavad məscidinin açılışı\n2 TADF erməni hərbçilərinin təmas xəttində törətdiyi təxribatı pisləyib\n3 Ermənistanın ifşası üçün növbəti geopolitik həmlə...\n4 Rusiyalı və Azərbaycanlı Tarixçilərin Assosiasiyası yaradılacaq\n5 Fuad Muradov xaricdəki azərbaycanlılara müraciət edib\n26.04 15:25 İlham Əliyev Britaniyanın ticarət və ixracın təşviqi üzrə dövlət naziri ilə görüşüb\n26.04 15:24 Prezident Alan Dunkan ilə görüşüb\n26.04 15:23 İlham Əliyev Britaniya parlamentinin bir qrup üzvü ilə görüşüb\n26.04 15:13 Uşaqlar səhər yeməyində bunları yeməlidirlər\n26.04 15:12 Smartfon bazarında kəskin azalma qeydə alınıb\n26.04 15:11 Ürək üçün ən zərərli 5 dərman\n26.04 15:09 Güləşçimiz Özbəkistanda keçiriliən beynəlxalq turnirin qalibi olub\n26.04 15:07 Küveytlilər Azərbaycan mətbəxinə heyran qaldılar\n26.04 15:04 Ermənistanda daha bir neçə nazir və qubernator istefa verib\n26.04 15:03 Angela Merkel Azərbaycan prezidentini təbrik edib\n26.04 15:02 “Türk Hava Yolları” Azərbaycanda endirim kampaniyası keçirir\n26.04 15:01 Prezident Londonda BP-nin baş icraçı direktoru ilə görüşüb\n26.04 14:59 Ermənistanda etirazlar nə vaxt başa çatacaq? - Paşinyandan cavab\n26.04 13:11 Kaliforniyada Beynəlxalq Mədəniyyət Mərkəzinin açılışı olacaq\n26.04 13:10 “Arşın mal alan” filmi Monteneqroda nümayiş olunub\n26.04 12:42 Qusarda “XX əsrdə türk-müsəlman xalqlarına qarşı soyqırımları” mövzusunda beynəlxalq konfrans keçirilir\n26.04 12:18 Nazirlik: “Direktor və müəllimlərin işə qəbulu qaydalarında yenilik olacaq”\n26.04 12:17 Xarici milli suvenirlərə böyük maraq göstərirlər\n26.04 12:16 Serj Sarkisyan Respublika Partiyasının sədrliyindən istefa verib\n26.04 11:59 Tovuzda 10 ton barama istehsal olunacaq\n26.04 11:59 Azərbaycanda Türkmənistana məxsus gəminin təmiri başa çatdırılıb\n26.04 11:58 Gəncədə içməli su və kanalizasiya sisteminin yenilənməsi layihəsi davam edir\n26.04 11:57 İdmançılar “Şöhrət” muzeyini ziyarət ediblər\n26.04 11:34 Ramiz Mehdiyev Rusiyanın “Şərəf“ ordeni ilə təltif olunub\n26.04 11:33 Yaponiyadan İrana dəstək\n26.04 11:32 Yanvar-mart aylarında 193 çağrı mərkəzinə ən çox sorğu tipli müraciətlər daxil olub\n26.04 11:32 Görkəmli yazıçı, böyük alim, xeyirxah insan- Mir Cəlal Paşayev\n26.04 11:23 “2001-ci ilədək olan enerji çatışmazlığı problemi tam aradan qaldırılıb“\n26.04 11:11 “Elektroenergetika sistemində bir sıra yeniliklər olacaq”\n26.04 10:27 Bu il Daşkəsən rayonunda 4 modul tipli məktəb quraşdırılacaq\n26.04 10:24 Hindistanda avtobus qatarla toqquşub, 13 şagird ölüb\n26.04 10:23 Azərbaycan boksçusu Avropa çempionu olub\n26.04 09:50 Cəbhə xəttində erməni silahlı qüvvələrinin təxribatı davam edir\n26.04 09:05 Möcüzəvi alma sirkəsi - ürəyi sağlam edir, arıqladır, gözəlləşdirir...\n26.04 09:04 ABŞ-da polis zabiti silsilə qətllər törədib\n26.04 08:51 İranla razılaşmaya yenidən baxmağa ehtiyac yoxdur\n26.04 08:42 ABŞ konqresmeni Azərbaycanla bağlı bəyanat verib\n26.04 08:40 “Fransa Suriyada hərbi iştirakını artıracaq”\n26.04 08:37 “Arşın mal alan” Monteneqroda\n26.04 01:10 Türkiyə ordusunun 1 əsgəri şəhid olub, 4-ü yaralanıb\n26.04 01:08 İrəvanda etirazçılar Paşinyanı baş nazir seçməyi tələb ediblər\n26.04 01:06 “Real Madrid” səfərdə “Bavariya”nı məğlub edib\n25.04 21:28 “Made in Azerbaijan“ brendi ilə beynəlxalq aləmə çıxmaq əsas niyyətimizdir“\n25.04 21:27 “Sahibkarlar tikinti prosedurlarının sadələşməsindən razıdırlar”\n25.04 21:25 “Bu gün Avrasiyanın enerji və nəqliyyat xəritəsini yenidən tərtib edirik”\n25.04 21:23 İsrail səfiri Quba Soyqırımı Memorial Kompleksini ziyarət edib\n25.04 21:22 Rusiya XİN Ermənistanla bağlı bəyanat verdi\n25.04 21:20 Əfqanıstan hakimiyyəti dialoq təklifinə “Taliban”dan cavab almayıb\n25.04 21:19 “ATƏT Azərbaycanla əməkdaşlığını daha da möhkəmləndirmək niyyətinə sadiqdir”\n25.04 21:18 Fidan Hacıyeva “Cümhuriyyət İli” çərçivəsində silsilə konsertlər verəcək\n25.04 21:14 “Türkiyə və Azərbaycan dünya miqyasında bir-birinə ən yaxın ölkələrdir”\n25.04 21:08 ADPU tələbələri AXC-nin 100 illiyi münasibətilə ingilis dilində tədbir keçiriblər\n25.04 21:05 “Bizim həyata keçirdiyimiz layihələr sabitliyi və təhlükəsizliyi möhkəmləndirir”\n25.04 21:03 “Cənubi Qafqaz üçün ən böyük təhlükə Ermənistandır”\n25.04 21:00 Ali məktəblərin biznes qurumları ilə əlaqələri məzunları işlə təmin edəcək\n25.04 18:02 Fuad Muradov xaricdəki azərbaycanlılara müraciət edib\n25.04 18:02 17 kəndi birləşdirən 2 avtomobil yolu yenidən qurulur\n25.04 17:45 BANM SOCAR-ın III Beynəlxalq Forumunu konfrans ilə yekunlaşdırır


Karyera, üçün axtarış neticesi\nAxtarış Neticesi : Karyera,\n[color=#173bd3]Həyat sürətlə dəyişir. Əgər bir zamanlar 30 yaşında olan xanım “evdə qalmış” hesab edilirdisə bizim zəmanədə ailə qurmaq məsələsi ikinci plana keçibdir. Karyera və stabil maddi vəziyyətin təminatı ön plandadır.\nYaxşı həyat yoldaşı tapmaq üçün ilk öncə\n“ailə, yoxsa karyera” seçimi\nPsixoloq Elnarə Baxışlının sözlərinə görə, hazırda mühitin tələbləri bir az fərglidir. “İndi qadının müəyyən hüquqları, karyera məsələləri daha çox ön\n[color=#173bd3]Amerika psixiloqu Laura Şlezinqer(Laura Catherine Schlessinger, Лаура Шлезингер )\n10 Stupid Things Couples Do To Messup Their Relationships ad\nYerleşdirdi: *_*M_O_N_I_K_A*_* (29.12.2012 / 17:34)\nBrakonyer yoxsa balıqçı film 1991,\nQocalmağa səbəb olan 4 səhv hərəkət,


Xaricdən gələn bağlamalardan nəsə götürülür? -"Azərpoçt"dan iddialara cavab » Regionxeberleri.com\nRegionxeberleri.com » Cəmiyyət » Xaricdən gələn bağlamalardan nəsə götürülür? -"Azərpoçt"dan iddialara cavab\nXaricdən gələn bağlamalardan nəsə götürülür? -"Azərpoçt"dan iddialara cavab\nDəfələrlə sosial şəbəkələrdə, bəzi KİV-lərdə "Azərpoçt"un filiallarına gələn bağlamaların açıldığı və bəzi məhsulların yoxa çıxdığına dair iddialar səsləndirilib. Şikayətlər elə indi də davam edir. Bunlar, əsasən, xarici ölkələrdən və yaxud xarici alış-veriş saytlarından edilən sifarişlərlə bağlı olur.\n“Oxu.Az”ın əməkdaşı məsələni araşdırmaq üçün Nəqliyyat, Rabitə və Yüksək Texnologiyalar Nazirliyinin mətbuat katibi Günel Gözəlova ilə əlaqə saxlayıb.\nG.Gözəlova bu iddiaları "əsassız" adlandırıb. Onun sözlərinə görə, xarici ölkələrdən gələn bağlamalar tranzit üsulla Azərbaycana gətirilir:\n"Kimsə bağlamanın zədəli olduğunu iddia edirsə, bununla bağlı onu həmin poçt filialında yoxlamalı və şikayət ərizəsi yazmalıdır. Şikayətə baxılması ilə bağlı "Azərpoçt" tərəfindən 15 gün müddətinə vətəndaşa cavab verilir. Araşdırma üç ay müddətində davam edir və təsdiqini tapsa, o zaman həmin şəxsə dəymiş zərər bağlamanın zədələndiyi ölkə tərəfindən ödənilir.\nHər hansı vətəndaş bağlamanı götürüb, yoxlamadan evə aparırsa və məlum olursa ki, nəsə çatışmazlıq var, onda buna məsul elə həmin şəxs olur. Hər bir şəxs bağlamanı götürən zaman yoxlamalıdır. Bağlamanın içərisində malların siyahısı olur. Bu siyahı bağlamanın təhvil götürüldüyü ölkənin aidiyyəti poçt şöbəsinin əməliyyatçısı tərəfindən qeydə alınır və bağlamanın içərisinə qoyulur. Həmin bağlamanı alan şəxs aidiyyəti poçt şöbəsində əməliyyatçının iştirakı ilə aça və yoxlaya bilər".


Azərbaycan XİN: Təcavüzkarlıq faktı aradan qaldırılmayanadək Ermənistan ikitərəfli və çoxtərəfli layihələrdə, o cümlədən Transxəzər qaz kəməri layihəsində iştirak edə bilməz\n8 Fevral 2007 13:35 (UTC+04:00)\nAzərbaycanın mövqeyi əvvəlki kimi qalır və bundan ibarətdir ki, Ermənistanın Azərbaycana qarşı təcavüzkarlığı faktı aradan qaldırılmayanadək nə ikitərəfli, nə də çoxtərəfli əməkdaşlıq mümkün deyil. Bu barədə Trend ə Azərbaycan XİN Mətbuat və informasiya siyasəti idarəsinin rəisi Tahir Tağızadə Ermənistanın xarici işlər naziri Vardan Oskanyanın öz ölkəsinin Transxəzər qaz kəmərinin tikintisində iştirak etməyə hazır olduğu barədə bəyanatını şərh edərkən bildirib.\nV.Oskanyan Azərbaycanın razılığı olmadan Ermənistanın bu layihəyə qoşula bilməyəcəyinə dair mövqeyi ilə bağlı öz təəccübünü bildirirərək qeyd edib: "Lakin Azərbaycan nəzərə almalıdır ki, qaz kəməri vasitəsilə yalnız Azərbaycanın deyil, həm də Mərkəzi Asiya qazı nəql olunacaq. Və Ermənistan çoxtərəfli və ya ikitərəfli danışıqlar əsasında bu imkandan istifadə edə bilər", - deyə o bildirib.\nT.Tağızadə vurğulayıb ki, erməni tərəfi bir şeyi nəzər almır - Azərbaycan yalnız tranzit ölkəsi deyil, həm də ixracatçı ölkədir. "Ona görə də Ermənistanın Azərbaycandan kənar çoxtərəfli əsasda nə isə edə biləcəyindən danışmaq - boş sayıqlamadır. Mən bilmirəm ki, erməni naziri kimi aldatmaq istəyir - özünü, öz həmkarını, Ermənistan rəhbərliyinin nümayəndələrini və ya beynəlxalq ictimaiyyəti, bəlkə də onların hamısını", - deyə o qeyd edib.\nİmişlidə "VAZ" markalı avtomobil alışıb


Paytaxtın bu yollarında nəqliyyatın hərəkəti məhdudlaşdırılır | AzPolitika — onlayn siyasi-ictimai qəzet\nPaytaxtın bu yollarında nəqliyyatın hərəkəti məhdudlaşdırılır\nDərc olunub: 23/02/2019 - 21:10\nPaytaxtın mərkəzi yollarında nəqliyyatın hərəkəti məhdudlaşdırılacaq.\n"AzPolitika"nın Bakı Nəqliyyat Agentliyinə istinadla məlumatına görə, 24 fevral saat 22:00-dan 25 fevral səhər saatlarınadək Neftçilər prospekti Yusif Səfərov küçəsi istiqaməti və Yusif Səfərov küçəsi Heydər Əliyev prospekti istiqamətində nəqliyyat vasitələrinin hərəkəti qismən məhdudlaşdırılacaq.\nSəbəb qeyd edilən ərazilərdə üfiqi nişanlanma xətlərinin çəkilməsidir.\nSürücülərdən vəziyyəti anlayışla qarşılamaları xahiş olunur.\nXocalı prospektində aparılan analoji işlər isə artıq yekunlaşıb.


Bu dövlətdə hər millətin öz yanğınsöndürəni, zibilyığanı var…\n“Bosniyanın Mostar şəhərində yanğın baş verəndə, qocaman yanğınsöndürən Sabit Golos bilir ki, yanğın şəhərin müsəlman hissəsində baş verməyibsə, narahat olmağa dəyməz. Şəhəri ikiyə bölən sərhəd 1992-1994-cü illərdə baş vermiş müdhiş etnik münaqişənin cəbhə xəttindən keçir”.\nNew York Times qəzetinin müxbiri Andrew Higgins-in yazdığına görə, bu ona görə belədir ki, Mostarda uzun müddətdir sülhün bərqərar olmasına baxmayaraq, hələ də iki yanğınsöndürən briqada var. Bunlardan biri cənab Golosun briqadası kimi yalnız müsəlmanlardan, digəri isə katolik xorvatlardan ibarətdir. Necə deyərlər, hərə öz yanğınını söndürür.\nJurnalist yazır ki, şəhəri ikiyə bölən xətt artıq çoxdan bəri rəsmən mövcud olmasa da, bir çat kimi insanların həyatından keçməkdə davam edir. Bu, Mostarı və bütövlükdə Bosniyanı parçalayan etnomilli çatın embleminə çevrilib.\nMəqalədə deyilir ki, Avropa və Birləşmiş Ştatların bölücü qüvvə olan etnik millətçiliyin yüksəlişi ilə çarpışdığı bir vaxtda, Bosniyadakı bölünmə acı bir ibrət dərsi olmalıdır. Bosniyanın taleyi onu göstərir ki, bir dəfə qorxu və müharibə ilə bir-birindən ayrı düşmüş icmalar hətta bir çoxları bu ixtilafın nədən başlandığını unudanda da ayrı qalmaqda davam edirlər.\nBuradakı səngərlənmiş ixtilafı bu yaxınlarda keçirilmiş seçkilər də göstərib. Bu seçkinin kampaniyasında millətçi ritorika baş alıb gedir, hətta Bosniyanın bir dövlət kimi varlığı sual altına qoyulurdu.\nBosniya müharibəsi zamanı Mostarda döyüş qurbanlarına köməklə məşğul olmuş amerikalı Bosniyasakini Tim Clancy deyir ki, bütün Avropa ifrat sağçıların yüksəlişindən narahatdır, lakin bir çoxları dar millətçiliyin bundan da təhlükəli bəla olduğunu dərk etmirlər.\nQanla cızılmış xətt\nMəqalənin əvvəlində söhbəti gedən iki yanğınsöndürən briqada bir bələdiyyə xidmətinə tabedir. Mostardakı zibilyığan şirkətlər də belədir. Burada iki xəstəxana, iki elektrik şirkəti, iki avtovağzal, iki futbol komandası, iki çox populyar gecə klubu var. Bunların hamısı eyni bələdiyyənin tabeçiliyindədir, amma əslində aralarından, 25 il bundan əvvəl qanla cızılmış ayırıcı xətt keçir.\nYanğınsöndürən Golos deyir: “Bu şəhərdə hər şey aydındır. Hamı öz ərazisinin harda olduğunu bilir”.\nO əlavə edir ki, Mostarın dispetçer xidməti heç bir vəchlə onun briqadasını müharibə vaxtı xorvatların nəzarətində olmuş ərazidə baş verən yanğınları söndürməyə çağırmır. Onun sözlərinə görə bu məsələdə yanğının hansı briqadaya daha yaxın olması da rol oynamır.\nMostarda hər etnik qrupun öz yanğınsöndürənləri var\nAndrew Higgins yazır ki, 1995-ci iIdə Bosniyada qan tökülməsini dayandıran Deyton sülh müqaviləsi imzalanandan sonra siyasətçilər vahid unitar dövlət yaratmaqdansa, ölkəni iki “vahidə” ayırdılar. Bunlardan biri serblərin idarə etdiyi Republika Srpska, digəri isə Bosniya və Herseqovinanın qarışıq Müsəlman-Xorvat Federasiyası oldu. Amanabənd bu dövlətin başında üç seçkili prezident durur. Onlardan biri Bosniya serbi, ikincisi xorvat və üçüncüsü isə “boşnyak” adlandırılan müsəlman olmalı idi.\nBu parçalanma azmış kimi ölkə kanton adlanan 10 rayona da bölündü. Bunlardan hər birinin öz lokal hökuməti, prezidenti, nazirləri var…\nMüsəlman yanğınsöndürən Golos deyir ki, onun etnik sərhədlərin o tayında dostları var və müharibəni başlasalar da sonradan çıxıb getmiş serblərə və müharibə vaxtı başlarına mərmi yağdıran xorvatlara münasibətdə heç bir düşmənçilik hissi keçirmir.\nAmma Golos narahatdır ki, bu müharibədən qalma bölünmələr solub getmək əvəzinə daha da möhkəmlənə bilər. Çünki Mostarın iki əsas etnik qrupu olan xorvatların və boşnyakların təhsilləri də ayrı-ayrıdır.\nGolosun 20 yaşlı qızı Amila xorvat tələbələrlə eyni məktəbdə oxuyub, lakin xorvatlarla qaynayıb-qarışa bilməyib, çünki müsəlmanlar və xorvatlar iki növbədə təhsil alıblar.\nAmilanın bir-iki serb dostu olsa da, xorvat dostu yoxdur. O deyir ki, həftəsonlarında şəhərin şərqindəki Art gecə klubuna getməyi xoşlayır, amma xorvatlar şəhərin qarşı başında olan Pink Panther gecə klubuna gedirlər. Amila deyir: “Mən bu sayaq bölünməni istəmirəm, amma onun mövcudluğunu qəbul etməliyəm”.\nBir çox bosniyalılar kimi o da Qərbə mühacirət etmək barədə düşünür, çünki orda iş tapmaq da asandır, maaşlar da yaxşıdır. Amma bir səbəb də - bu gözəgörünməz ixtilafdan qaçıb yaxa qurtarmaqdır.\nBosniyada böyük xarici yardımların sayəsində iqtisadiyyat inkişaf edir, amma cavanların 60 faizi işsizdir.\nBir yandan Rusiya, bir yandan Türkiyə\nBununla belə hər an çökəcəyindən olan ehtiyatlanmalara baxmayaraq bu dövlət iki onillikdir ki, ayaq üstdə qalıb. Lakin 2002-2006-cı illərdə Bosniyada Avropanın nümayəndəsi kimi xidmət etmiş britaniyalı siyasətçi Paddy Ashdown deyir ki, indi bu kövrək müvazinətə böyük təhlükə yaranmaqdadır.\nOnun bu bədbin proqnozlarından azca əvvəl Republika Srpskada keçən seçkilərin kampaniyası tayfa mənsubiyyətinə çağırışlarla yadda qalıb.\nBosniyanın prezident üçlüyünə qatı millətçi serbin seçilməsi xorvatların hiddətinə səbəb olub. Bir çox müsəlmanlar üçlüyün mötədil xorvat namizədinə səs veriblər. Xorvatların bir çoxu bu namizədi, onun müxtəlif etnik qruplardan dəstəyə malik olmasına görə çox da xoşlamırlar.\nAshdown deyir ki, problem Bosniyanın belə bölünməsi yox, bu bölünmədən narahat olmalı olan Avropa və Birləşmiş Ştatların özlərindəki ixtilafların artmasındadır. Nəticədə yaranan vakuumu isə serblərin dəstəkçisi olan Rusiya və müsəlmanların müdafiəçisi kimi çıxış edən Türkiyə doldurmağa çalışır.\nDeyton müqaviləsinin imzalandığı vaxt Bosniyadakı BMT qoşunlarına komandanlıq etmiş britaniyalı general Rupert Smith deyir ki, Amerikanın vasitəçilik etdiyi bu razılaşma, əslində sülh sazişi yox, atəşkəs sazişi idi və uzun müddətə nəzərdə tutulmamışdı. Lakin generalın fikrincə Bosniyada seçki keçirməyə tələsən Clinton administrasiyası səhvə yol vermişdi, çünki bu seçki parçalanmanı daha da möhkəmlətdi. Bu ona görə baş verdi ki, seçkidə münaqişəni başlatmış millətçilər daha populyar idilər.\nMostarda oktyabr ayında keçirilmiş seçkinin nəticələrinə etiraz edənlər\nMüharibədən keçən 20 ildə də bu etnik partiyalar və ya onların xələfləri iş başındadır. Mostar şəhəri əslində xorvatların HDZ və boşnyakların SDA partiyaları arasında bölünüb. Bir vaxtlar şəhərin mərkəzini biyabana çevirən də elə bu partiyalar idi.\nBeynəlxalq Burch Universitetinin Avropa Tədqiqatları departamentinin başçısı Adid Maksic deyir: “Tez-tez deyirlər ki, müharibə siyasətin başqa vasitələrlə davam etdirilməsidir. Amma burda Bosniyada siyasət müharibənin sülh vasitələri ilə davam etdirilməsidir”.\nBelə vəziyyət dövləti iflic vəziyyətinə salır. Məsələn elə Mostarda ümumi zibilxananın yaradılması barədə razılaşma əldə edilməsinə Dünya Bankı və başqa beynəlxalq təsisatlar illərlə səy göstərməli olub. İndi iki millətin zibilyığanları zibili razılaşdırılmış bu zibilxanaya tökürlər.\nLakin kanton hökumətinin prezidenti Nevenko Herceg deyir ki, bununla da ixtilaf aradan qalxmayıb. Zibilyığan şirkətin ofisi şəhərin müsəlman hissəsindədir və bəzən xorvat zibilini qəbul etməkdən boyun qaçırır.\nMüharibədən qalma cəbhə xətti Neretva çayının boyunca keçir. İndi buradakı Starı Most – Köhnə Körpünü, 16-cı əsr Osmanlı memarlığının incisi olan bu abidəni də bərpa ediblər. Amma çay boyunca uzanan küçələrini də hər etnik qrup özünə uyğyn şəkildə adlandırır.\nMüsəlman tərəfin Xalq İnqilabı Bulvarı adlandırdığı küçəyə xorvatlar Xorvat Müdafiəçiləri Bulvarı deyirlər.\nBoşnyaklar, xorvatlar və serblərin arasındakı fərq cüzidir. Onlar eyni dildə danışır, bir-birlərinə bənzəyir və demək olar eyni xörəkləri yeyirlər. Buna görə də bir çox alimlər 1990-cı illərdə baş vermiş müharibəni Freud-ün nəzəriyyəsinə uyğun olaraq - “xırda fərqlərə məftunluq” termini ilə izah edirlər.\nBu etnik qruplar arasında görünən fərq dindir. Xorvatlar katolik, boşnyaklar müsəlman, serblər isə pravoslavdırlar. Amma bu fərq elə də güclü rol oynamır, çünki burada ibadətə gedən az, bar və restoranlara gələnlər çoxdur.\nMostar fəallarından biri, xanım Popovac deyir ki, şəhərin problemi etnik və ya dini düşmənçilik deyil, siyasi liderlərin millətçiyidir:\n“Onlar bu millətçilikdən özlərini və korrupsiyalı sistemi qoruyub saxlamaq üçün istifadə edirlər. Hər şey pulun başındadır”.


"Azərbaycan ordusunun Şuşa və Xankəndinə daxil olması...” Pravda.az\nSualları sabiq xarici işlər naziri, siyasi şərhçi Tofiq Zülfüqarov cavablandırıb.\n- Tofiq müəllim, artıq bir aydan çoxdur ki, Azərbaycan Ordusu öz ərazilərini işğaldan azad etmək üçün əks-hücum əməliyyatları keçirir. Hazırda Qarabağ regionunda hərbi səhnədə yaranan vəziyyəti necə qiymətləndirirsiniz?\n- Bizim əsas uğurlu nəticələrimiz hərbi sahədədir. Hamı anlayır ki, ərazi baxımından bir neçə rayonumuz işğaldan azad edilib. Həmçinin erməni tərəfinin böyük “qürur” hissi ilə bəhs etdiyi və bizim ərazilərimizdə qurduğu müdafiə istehkamı darmadağın edildi. İndi Qarabağda düşmənin tam iflasa uğramasına çox az vaxt qalır. Azərbaycanın hərbi fəaliyyəti nəticəsində qısa müddət ərzində ciddi dəyişikliklər olacaq. Bu müddət ərzində ordumuz böyük uğurlar əldə edib və bundan ancaq sevinmək, qürur hissi keçirmək olar.\n- Qarabağda başlayan savaşla paralel olaraq beynəlxalq aləmdə də müəyyən proseslər müşahidə edilir, Azərbaycana müharibəni dayandırmaq üçün çağırışlar edilir, həmsədrlər bu bir ay ərzində tərəflərlə üç dəfə görüşüb, eyni zamanda sıx telefon trafiki müşahidə edilir. Bu istiqamətdə real vəziyyət nədən ibarətdir?\n- Biz görürük ki, reallıqda Qərb fəal olsa da, o qədər maraqlı deyil. Mən həmsədrlərin Qərb seqmentini, konkret olaraq ABŞ və Fransanı nəzərdə tuturam. ABŞ-ın baş verənlərə marağı yoxdur, orada ciddi siyasətçilər daha çox daxili siyasətlə, seçkilərlə məşğuldur. Qarabağ məsələsinə də seçki prizmasından yanaşırlar.\nFransanın imkanları isə təsir etmək baxımından məhduddur. Demək olar ki, onlar oyunun kənarındadırlar və yalnız bəyanatlarla çıxış edə bilirlər.\n- Amma fəal oyunçular da var...\n- Söhbət regional oyunçulardan gedirsə, sözsüz ki, Türkiyə və Rusiyanın davranışlarını qiymətləndirmək olar. Hiss edilir ki, qonşu Rusiyanın baş verənlərə marağı və imkanları azalmaq istiqamətində gedir, Türkiyə isə əksinə mövqelərini daha da gücləndirir. Belə fikirlər irəli sürülür ki, nəinki indiki mərhələdə, elə gələcək mərhələdə də Türkiyə daha fəal olacaq. Ankara Rusiyaya açıq təklif edir ki, iki regional güc olaraq bu məsələdə söz sahibi olsun, problemin həllini həyata keçirsin.\n- Bütün bu diplomatik oyunlar içərisində əsas rola sahib Azərbaycanın durumunu necə analiz etmək olar?\n- Azərbaycanın beynəlxalq durumu sabitdir. Çünki Bakının atdığı addımlar beynəlxalq qanunlara uyğundur. Demək olar ki, bundan əvvəl baş verən danışıqlar, həmsədrlərin irəli sürdüyü təkliflərdə fəal olmuşuq. İndisə Azərbaycanın atdığı addımlar beynəlxalq qanunların və Azərbaycan Ordusunun imkanları daxilindədir. Yəni Bakının tənqidi üçün yer qalmır. Əvəzində bəhanələr uydurulur. Guya muzdlular, əcnəbi döyüşçülər var və sair. Bu da onu göstərir ki, əslində Azərbaycanı ciddi şəkildə tənqid etmək üçün onların əlində əsaslı arqumentlər də yoxdur. Odur ki, uydurulmuş informasiyalarla çıxış edirlər.\n- Ermənistanın vəziyyətini necə dəyərləndirmək olar?\n- Biz görürük ki, əslində Ermənistan tam şəkildə təcrid edilib. Müxtəlif ölkələrdə ermənilərin təsiri altında olan bir neçə siyasətçi və media quruluşunu kənara qoysaq, halbuki onların təsiri də sıfıra bərabərdir, biz görürük ki, real olaraq Ermənistan təcrid edilib. Onun köməyinə heç kəs gələn deyil. Nə Rusiyanın gəlmək niyyəti var, nə də digər partnyorlarının. Bu, real vəziyyətdir.\n- Maraqlıdır, sizcə, bu situasiyada İranın davranışlarınında hansı məqamlar sezilir?\n- İranın mövqeyi daha aktiv səslənməkdədir və bu tezislər Azərbaycanın mövqeyini dəstəkləyir. Ərazi bütövlüyü, işğala son qoymaq kimi ifadələr səsləndirilir. Bu onu göstərir ki, Ermənistanın ümid etdiyi İranın bu kimi mövqeyi əslində onlara sürpriz olub. Hər halda beynəlxalq vəziyyət Azərbaycanın xeyrinədir. Bəzən ictimaiyyətdə kimlərsə belə fikir səsləndirir ki, Rusiyanın mövqeyində dəyişikliklər olur, ola bilər və s. Şəxsən mən bunun işartılarını görmürəm. Belə mövqe əvvəlcədən səsləndirilib ki, Rusiya öz qoşunlarını Ermənistanın işğalçılıq siyasətinə qurban vermək niyyətində deyil. Azərbaycanın özünün iradəsi, yanında olan Türkiyənin mövqeyi onu deməyə əsas verir ki, kim bizə qarşı çıxsa itkilərsiz ötüşə bilməyəcək. Bu baxımdan aydındır ki, gedən müharibədə kiminsə xeyrinə addım atmaq, özü bilavasitə prosesə daxil olmaq niyyətində deyil.\nYeganə amili qeyd etmək lazımdır. Bu da Qarabağ hərbi teatrında dəyişən vəziyyəti dondurub indiki vəziyyətdə saxlamaq cəhdləridir. Bu cəhdlər hazırda görünür. Bu məsələdə həmsədr ölkələrin maraqları üst-üstə düşür. Həmsədrlər də hesab edirlər ki, cəbhədə vəziyyəti indiki halda saxlayıb sonra siyasi yollarla problemin həllinə nail olmaq lazımdır. Aydındır ki, bu baş verən iş deyil və Azərbaycanın da buna getmək niyyəti yoxdur. Bu cəhdləri kənara qoysaq, deyə bilərik ki, Azərbaycanın indiki mövqeyi güclüdür. Məntiq və reallıq da bunu göstərir.\n- Tehran da münaqişənin həllinə dair hansısa təşəbbüslə çıxış etməyə başlayıb. İranın problemin həllinə dair təkliflərinə necə yanaşırsınız və bu təkliflər Azərbaycana nə vəd edə bilər?\n- Əslinə qalsa biz görürük ki, bundan əvvəl mövcud olan “sülh prosesi” və status-kvo dəyişib. Məntiqlə struktur da dəyişməlidir. Açığını desək, həmsədrlər 30 ildə heç nə ilə məşğul olmayıb. Fakt budur ki, fəaliyyət olsa da, nəticəsi olmayıb. Bu baxımdan region ölkələri də bu prosesdə iştirak etmək istəyirlər. Ən azından bu mövqeni açıq şəkildə Türkiyə bəyan edib. İndi də dərin ənənəyə malik İran diplomatiyası hərəkətə gəlib. Mən hesab edirəm ki, biz bu təşəbbüsə müsbət baxmalıyıq. Təbii ki, gələcəkdə ilk növbədə öz xeyrimizə olan addımları atacağıq. Bu öz yerində. Amma İranın fəallaşması müsbət haldır. Biz görürük ki, indiki mərhələdə Türkiyə həmsədr institutunun strukturunu dəyişməkdə maraqlıdır. İranın da bu işə qoşulması danışıqlar formulunu dəyişdirmək baxımından əlavə elementdir. Əsas məqamı da unutmayaq. Bu prosesin içində olan həmsədrlər daim deyirlər ki, bizim mövqeyimiz eynidir. Amma onlar əsasən bir-birilə rəqabət aparmaqla məşğul olub, nəinki real sülh prosesi ilə... Mən hesab edirəm ki, Rusiya da bu prosesə hansısa şəkildə qoşulacaq. Rusiyanın İranla münasibətləri yüksək səviyyədədir, eləcə də Türkiyə ilə daimi əlaqələr mövcuddur. Yəni ABŞ və Fransadan azad olmaqla region ölkələri ilə danışıqlar bəlkə də bizim xeyrimizə olar. Türkiyə, Rusiya və İran regionda daha təsirlərə malikdirlər, nəinki Fransa. Mütləq deyil ki, danışıqlar məxsusi olaraq ATƏT çərçivəsində olsun. Bu ölkələr Astana prosesi çərçivəsində əməkdaşlıq mexanizmi qura biliblər, hətta Ankara və Moskva Suriyanın bəlli bölgələrdə müştərək patrul xidməti həyata keçirir.\n- Tofiq müəllim, bu gün Cenevrədə ATƏT-in həmsədrlərinin iştirakı ilə Azərbaycan və Ermənistan xarici işlər nazirləri arasında görüş planlaşdırılırdı. Görüş oktyabrın 30-na keçirilib. Siz bu danışıqlardan nə gözləyirsiniz?\n- Əslində bu görüş onu deməyə əsas verir ki, həmsədrlərin Qərb hissəsi Rusiyanın aktivliyini gördükdən sonra prosesdə yerini möhkəmlətmək istəyir. Mən həmin görüşdə real dəyişikliklərin ola biləcəyini gözləmirəm. Hesab edirəm ki, real dəyişikliklərin baş verməsi üçün Ermənistanın mövqeyində dəyişiklik olmalıdır. Hər halda Nikol Paşinyan bizim xeyrimizə olan siyasəti həyata keçirir. Elan edir ki, müharibəni davam etdirəcək, çəkinməyəcək və s. Bu, sanki bizim xeyrimizə olan taktikadır. Çünki onların bu istəkləri ilə hərbi imkanları arasında ziddiyyət var. Günü-gündən bu ziddiyyət daha da dərinləşir. Odur ki, Cenevrədən nəsə gözləməyin. Lakin təbliğati baxımdan tərəflər bunu öz xeyirlərinə istifadə etməyə çalışacaq.\n- Azərbaycan Ordusunun Xankəndi və Şuşaya daxil olacağını gözləyirsinizmi?\n- Artıq mənim bu məsələyə əminliyim günü-gündən artır. Çünki Azərbaycanın məqsədini cənab prezident rəsmi olaraq bəyan edib. Hiss edirəm ki, indi atılan addımlar çox iradəlidir. Bu iradəni gücləndirən elementlər ola bilsin ki, həm də Ermənistanın hərbi cinayətləridir. Onlar faktiki hərbi cinayətə əl ataraq Azərbaycanın mülki insanlarını raket atəşinə tutur, təlafatlar törədirlər. Hesab edirəm ki, bu kimi davranışlar Azərbaycanın daha da iradəli olmasına, seçdiyi xəttin düzgün olduğuna səbəb olur, həmçinin xalqımızın hakimiyyəti ciddi dəstəkləməsi ilə müşayiət edilir. Bu da öz növbəsində işğal olunan ərazilərimizin təmizlənməsinə böyük şans və təminat yaradır.Teleqraf\nTarix: 29 Oktyabr 2020, 14:24


Azərbaycanda məktəblinin öldüyü dəhşətli hadisənin\nAzərbaycanda məktəblinin öldüyü dəhşətli hadisənin TƏFƏRRÜATI\nÖtən il iyunun 13-də Quba rayonunun Zərdabi qəsəbəsində 2 məktəblini elektrik cərəyanı vurması və onlardan birinin ölümü, digərinin ağır xəsarət alması ilə nəticələnən dəhşətli hadisənin təfərrüatları məlum olub.\nNews24.az-ın məlumatına görə, faktla bağlı Quba rayon Prokurorluğunda Cinayət Məcəlləsinin 314.2-ci maddəsi ilə açılmış işin istintaqı zamanı uşaqların qəsəbənin yaxınlığından keçən yüksəkgərginlikli elektrik xəttinin ayırıcı açarına toxunduqları məlum olub. Hadisə nəticəsində vəfat edən Rustov kənd sakini, 2009-cu il təvəllüdlü Polad Fərhadovun atası bildirib ki, hadisə vaxtı oğlu dostları ilə tövlənin yaxınlığında futbol oynamağa gedib. Bir qədər sonra qızı ağlaya-ağlaya gələrək qardaşının elektrikə yapışıb qaldığını bildirib.\nHadisə vaxtı mərhum Polad Fərhadovla birgə oynayan 2008-ci il təvəllüdlü Uğur Xəyyam oğlu Bayramov isə onun yüksək gərginlikli naqilə yapışdığını görərək xilas etməyə çalışıb və dartıb ayırmağa çalışıb. 14 yaşlı Uğur ifadəsində deyib: “Zərdabi qəsəbəsində Bayram Şixəmirov adına tam orta məktəbdə Polad Fərhadovla bir yerdə oxumuşam, onunla yaxın dost idik. Poladgilin mal-qara tövləsi bizim evin yaxınlığında yerləşir, tez-tez onunla futbol oynayırdıq. Hadisə baş verən gün dostlarımla evimizin yaxınlığında futbol oynayırdıq. Bir müddət sonra atam məni çağırdı, evə getdim. Geri qayıdan zaman qışqırıq səsi eşitdim və səs gələn istiqamətdə qaçdım. Hadisə yerinə gəldikdə elektrik ayırıcının yanında Ruqəyyə, Yusif və digər uşaqlar dayanmışdı. Bu zaman Poladın elektrik ayırıcıya yapışaraq qaldığını, ayaqlarından və əllərindən tüstü çıxdığını gördüm və onu xilas etmək üçün sol əlindən tutub oradan ayırmaq istəyərkən məni də elektrik cərəyanı vurdu, huşumu itirdim, nə baş verdiyini anlamadım.\nAyıldıqda artıq xəstəxanada olduğunu gördüm. Yaşadığım evin yaxınlığında yerləşən elektrik ayırıcının ətrafında heç bir hasarlama yox idi və qapısı da açıq olurdu”.\nO da məlum olub ki, 12 yaşlı Polad ayırıcının yaxınlığına düşən topu götürmək üçün oraya gedib.\nFakta görə “Azərişıq”ın mühəndisi barəsində cinayət işi açılıb və o, qeyd edilən maddə üzrə təqsirləndirilən şəxs qismində istintaqa cəlb edilib.\nQubada azyaşlı uşaqları elektrik cərəyanı vurdu, biri öldü - YENİLƏNDİ\nUşaq pişiyə görə transformatorun içinə girdi - MAŞTAĞADA FACİƏVİ ÖLÜM\nBakıda eyni gündə dəfn edilən 2 gənc qardaşla bağlı YENİ XƏBƏR


“Onlar susublar deyə...“ - Adil Əliyev həmkarlarını tənqid etdi - Pia.az\n"Hazırda bütün dünyada 4,54 milyard sosial şəbəkə istifadəçisi var"...\nPİA.az xəbər verir ki, bunu Milli Məclisin bu gün keçirilən növbədənkənar sessiyasının ilk iclasında vitse-spiker Adil Əliyev deyib. O bildirib ki, sosial şəbəkələrin bir çoxu ABŞ-da yaradılıb və ofisləri oradadır:\n“Lakin ABŞ-da sosial şəbəkələrlə bağlı qanun layihəsi hazırlanıb. Layihənin əsas məqsədi terrorçuluqla və digər hallarla bağlı çağırışların qarşısını almaqdır. Sosial şəbəkə istifadəçisi təbii ki, fikrini ifadə etməlidir. Lakin Konstitusiyanın 47-ci maddəsi diqtə edir ki, tənqidə dözümlü olmalıyıq, təhqirə isə yox. Sosial platformalar hansısa məqsədlərə nail olmaq üçün istifadə edilən yerdir. ABŞ prezidentinin dediyi kimi, sosial şəbəkələr bir qrup insannın maraqlarını təmin edən platformaya çevrilib. Son zamanlar ölkəmizdə də müharibə, terrorizm və s. ilə bağlı çağırışlar edilir. Ancaq bu qanunazidd addımların qarşısı alınır. Lakin bizim müvafiq komitəmizdə bu məsələ ilə bağlı Cinayət Məcəlləsində dəyişiklik edilməsinə ehtiyac var. Cinayət və İnzibati Xətalar Məcəlləsində bu dəyişikliklərin edilməsi üçün peşəkar hüquqşünaslar da bu məsələyə cəlb edilsin”.\nAdil Əliyev qeyd edib ki, təhqirə ən çox məruz qalan deputatlardan biri də özüdür:\n“Mən cavab verdiyim üçün onlar bunu daha da davam etdirirlər. Mənimlə eyni gündə digərlərini də təhqir ediblər, onlar susublar deyə, daha onların üstünə getməyiblər. Bu məsələdə susmaq olmaz. Sabah digərlərimiz də təhqirə məruz qala bilərik. Ona görə də bununla biz birgə mübarizə aparmalıyıq”. (Modern.az)\nEtiket: Adil Əliyev


İtaliya almanlara qarşı "dişsiz" çıxacaq - Azadliq Xeber\nİtaliya almanlara qarşı "dişsiz" çıxacaq\n29 İyun 21:21\nxeber – Yığmanın iki futbolçusu zədələnib.\n“Avro-2016″nın 1/4 finalında Almaniya ilə qarşılaşacaq İtaliya millisi oyuna ciddi itkilərlə çıxacaq. Azadlıq.az xəbər verir ki, anspress-in məlumatına görə, İspaniya ilə oyunda zədələnən komandanın aparıcı üzvü Daniele de Rossi məşqlərdə iştirak edə bilmir. Onun növbəti oyunu buraxacağı dəqiqləşib.\nDaha bir futbolçu İtaliya millisinə Almaniya qarşısında kömək edə bilməyəcək. Zədə səbəbindən İspaniya ilə oyunu buraxan Antonio Kandrevanın durumu isə daha pisdir.\nOnun ən azı 10 gün meydana çıxa bilməyəcəyi məlum olub. Rəqib komandanın düşərgəsində isə hələlik heç bir itki yoxdur.\nKandreva və De Rossi Almaniya ilə İtaliya yığması iyul ayının 2-də qarşılaşacaq. Qalib komanda yarımfinal mərhələsinə adlayacaq. Bu cütlüyün qalibi Fransa İslandiya cütlüyünün qalibi ilə üz üzə gələcək.


Daxili qanaxma nədir? - Əlamətləri, səbəbləri və ilkin tibbi yardım » Xeberler.org\n6-12-2019, 17:10 42 dəfə baxılıb\nXeberler.org medicina.az-a istinadən bildirir ki, travmalar və xroniki xəstəliklər nəticəsində inkişaf edə bilər. Daxili qanaxmanın simptomları onun lokalizasiyasından və itirilən qanın həcmindən asılıdır. Adətən, onlar başgicəllənmə, zəiflik, yuxululuq, huşun itirilməsi və s. kimi ümumi xarakter daşıyır. Xarakterik əlamətləri olmadığından daxili qanaxmanın diaqnostikası çox çətindir. Klinik halların çoxunda xəstənin həyatı üçün təhlükə törədir.\nDaxili qanaxmanın bir neçə təsnifatı mövcuddur:\n-İtirilmiş qanın həcminə əsasən: yüngül və ölümcül\n-Zədələnməş damarın xarakterindən asılı olaraq: arterial, venoz, kapilyar və qarışıq (məs., arteriyadan, venadan və ya venadan və kapilyardan)\n-Sızmış qanın toplandığı yerdən asılı olaraq: boşluq (plevral, periton və s. boşluqlar) və toxumadaxili (toxumaları qidalandıran damarlardan toxumanın içərisinə)\n-Aşkar qanaxma əlamətlərinin olub-olmamasından asılı olaraq: aşkar və gizli formalar. Aşkar formada qan hətta bir müddət sonra və dəyişilmiş şəkildə olsa belə təbii dəliklərdən "çıxır"; məs., nəcisi qara rəngə boyayır. Gizli formada isə qan bədənin daxilində qalır.\n-İnkişaf müddətindən asılı olaraq: birincili və ikincili. Birincili forma damar divarının travmatik zədələnməsindən dərhal sonra yaranır; ikincili forma isə travmadan bir müddət sonra inkişaf edir.\nDaxili qanaxmanın səbəbi həm travma, həm də xroniki xəstəliklər ola bilər. Qarın boşluğuna massiv, həyati təhlükəli posttravmatik qanaxmaya qarnın küt travmaları nəticəsində dalaq və qaraciyərin, nadir hallarda mədəaltı vəzin, bağırsaqların və ya mezenteriumun (zərbə, hündürlükdən yıxılma, avtomobil qəzaları və s. zamanı) zədələnməsi səbəb ola bilər.\nPlevral boşluğa qanaxma, adətən, qabırğaların çoxsaylı sınıqları zamanı qabırğaarası damarların və plevranın zədələnməsi nəticəsində inkişaf edir. Tək-tük hallarda onun səbəbi 1-2-ci qabırğaların sınıqları olur. Bundan əlavə oynaq boşluğuna qansızma həm oynaqdaxili sınıqlar, həm də zədələnmələrin nəticəsi ola bilər. Həyat üçün birbaşa təhlükə törətmir, lakin müalicə olunmadıqda ciddi ağırlaşmalara səbəb ola bilər.\nDaxili qanaxmaların klinik halları içərisində mədə-bağırsaq traktının xroniki xəstəlikləri (bədxassəli şişlər, bağırsaq və mədə xoraları, eroziv qastrit, qaraciyər sirrozunda qida borusu venalarının varikoz genişlənməsi və s.) nəticəsində inkişaf etmiş hər hansı bir orqanın boşluğuna qanaxma əhəmiyyətli yer tutur.\nDaxili qanaxmaların daha bir geniş yayılmış səbəbi ginekoloji xəstəliklərdir (yumurtalıqların partlanması, uşaqlıqdankənar hamiləlik və s.). Ginekoloji praktikada daxili qanaxmalara abortlardan sonra rast gəlinir. Bundan başqa, plasentanın anormal yerləşməsi və ya vaxtından əvvəl soyulması, plasentanın doğulması ləngidikdə doğuşdan sonra qanaxmalar, uşaqlıq yollarının və uşaqlığın cırılması mümkündür.\nDaxili qanaxmanın ümumi, erkən əlamətləri ümumi zəiflik, yuxululuq, dəri və selikli qişaların solğunluğu, başgicəllənmə, soyuq tər, hərarət, gözlərin qaralmasıdır.\nAz qan itkisi zamanı nəbzin nəzərə çarpmayan sürətlənməsi müşahidə edilir.\nOrta ağırlıqlı qanitirmə zamanı isə nəbzin sürətlənməsi, dəri solğunluğu, ətrafların soyuması və tənəffüsün tezləşməsi qeyd olunur. Ağızda quruluq, huşun itirilməsi, başgicəllənmə, ürəkbulanma, adinamiya, nəzərə çarpan zəiflik, reaksiyaların ləngiməsi mümkündür.\nAğır hallarda isə tənəffüs ritmlərinin sürətlənməsi və pozulması, yapışqan soyuq tər, əsnəmək, patoloji yuxululuq, əllərin tremoru, gözlərin qaralması, laqeydlik, apatiya, ürəkbulanma və qusma, xaric olunan sidiyin azalması, üzücü yanğı, huşun alaqaranlıqlaşması, dəri və selikli qişaların kəskin solğunluğu, ətrafların, dodaqların və burun-dodaq üçbucağının sianotikliyi qeyd olunur. Ölümcül qanitirmə zamanı koma inkişaf edir.\nDaxili qanaxma zamanı ilk yardım\nPasiyentin maksimal sürətlə ixtisaslaşdırılmış yardım şöbəsinə çatdırılması vacibdir. Xəstə sakitlik vəziyyəti ilə təmin edilməlidir. Hemotoraks və ya ağciyər qanaxmasına şübhə olduqda xəstəyə yarımoturaq vəziyyətə gətirilir. Başqa orqanların qanaxmaları zamanı düz səthdə uzadılır. Qanaxmanın ehtimal olunan mənbəyi nahiyəsinə soyuq (məs., buz kisəsi) qoymaq lazımdır. Xəstə nahiyəni istiyə məruz qoymaq, klizma etmək, işlədicilər və ya ürək fəaliyyətini stimulyasiya edən preparatlar vermək qəti qadağandır.\nEduard Məmmədov: "Mən fəxr edirəm ki, Daxili İşlər Nazirliyinin əməkdaşıyam"


Şoubiznes – Mustaqil.Az\nNigar Camal seksual rəqsi ilə HEYRAN ETDİ – VİDEO\n“Eurovision” qalibi Nigar Camal “Я в твоём плену” (“Sənin əsirinəm”) adlı klipini təqdim edib. Müstıqil, Az Publika.az-a istinad edərək xəbər verir ki, ulduzun Kiyevdə çəkdirdiyi klip 45 min manata başa gəlib. Davamı\n“Los Del Fuego” adlı musiqi qrupunun solisti səhnədə həyatını itirib. Müstəqil.az Teleqraf.com-a istinadla xəbər verir ki, Argentinada konsert zamanı Xuan Karlos Maşeroni infarkt keçirərək yerə yıxılıb. Həvəskar kameralara düşən görüntülərdə ifaçının Davamı\nHollivud aktrisası və müğənni Doris Dey 97 yaşında dünyasını dəyişib. Bu barədə bazar ertəsi, mayın 13-də, “The Independent” nəşri xəbər verir. Məlumatı həmçinin aktrisanın təsis etdiyi heyvanların müdafiə fondu da təsdiqləyib. D.Deyin Davamı


Tələsin!!! Aksiyamızdan yararlanın! Abdominoplastika (Qarın gərmə əməliyyatı), hər şey daxil cəmi 1000 manata! » Saqlamheyat.az: saglamlq ve onunla bagli her sey haqqinda melumat sayti.\nSaqlamheyat.az » Sağlam ailə » Tələsin!!! Aksiyamızdan yararlanın! Abdominoplastika (Qarın gərmə əməliyyatı), hər şey daxil cəmi 1000 manata!\nQarın gərmə əməliyyatı xəstənin tam yatdığı ümumi anesteziya ilə həyata keçirilir. Əməliyyat ortalama 2 saat çəkir. 1 gün xəstəxanada qalmağınız şərtdir.Əməliyyatın ertəsi gün artıq evə gedəcəksiniz. Reabilitasiya periodunuz ortalama 5-7 gündür. 1 həftə sonra iş həyatınıza geri dönə bilərsiniz.Amma 1 ay ağır qaldırmaq, idman etmək, dənizə getmək və günəşlənmək olmaz.Əməliyyatdan sonra ağrı hissini endirmək məqsədilə sizə ağrıkəsicilər vurulacaq.Əməliyyat sahəsinə dəstək məqsədilə qarın korsetini 1 ay geyinməlisiniz.\nƏməliyyatdan 5 saat sonra həm yemek yeyə bilərsiniz, həm də ayağa qalxa bilərsiniz.1 həftə dik yerimək olmaz. Tikiş yerləri dartılmasın deyə, beldən bükülü vəziyyətdə gəzməyiniz istəniləcək. Əməliyyatdan sonra 2-5 gün qarnınızda gərginlik və həssaslıq hiss etməyiniz normaldır. Drenajlar çıxarıldıqdan 2-3 gün sonra çimməyinizə icazə veriləcək. Dərinizdəki izlər ilk 2-3 ay çəhrayı rəngdə olacaq və nəzərə çarpacaq, amma zamanla solacaqlar və dərinin rəngini alacaqlar. Qarnınızdakı şişlərin 60-70%-i ilk 1 ayda, qalan 30%-i isə 6 ayda keçəcək. Qarın şəklinin son halını 6 ayın tamamında görəcəksiniz. 2 ay sonra idmana başlaya bilərsiniz.\nQeyd:Əməliyyatdan sonra insanın görünüşündə olan dramatik dəyişiklik özgüvənin artması ilə nəticələnərək, daha xoşbəxt və keyfiyyətli həyat tərzi yaşadır. Xüsusilədə, piylənmə sonrası arıqlayan insanlarda qarıın gərmə əməliyyatı sağlam xarici görünüşə sahib olmağın tamamlayıcı ünsürüdü.\nDiqqət!!! Artıq Abdominoplastika (Qarın gərmə əməliyyatı), bütün klinika xərcləri daxil olmaqla 800 manat oldu!\nMüəllif: Nermine Mahmudova 17-10-2016, 11:58 Baxılıb: 1 005\nDünya şöhrətli Türkiyəli estetik cərrah artıq Bakıdadır\nBu hərəkətlərlə 5 dəqiqədə qarın və belətrafı artıq piylərdən tamamilə azad olun!


2022, 04 İyul, Bazar ertəsi, Bakı vaxtı 09:20\n►Ekspertlər yaxın zamanlarda neftin qiymətində ciddi artım gözləmirlər\nNeftin qiyməti artmaqdadır. Bu gün – iyunun 9-da səhər London birjasında keçirilən hərraclarda Brent markalı neft 0,18 dollar və ya 0,34% bahalaşaraq 52,69 dollar olub.\nABŞ-ın WTI markalı neftinin də qiyməti ötən ilin noyabrından bəri ilk dəfə 51 dolları aşıb. Nyu-York birjasındakı elektron hərraclarda WTI neftinin barreli 0,31 dollar və yaxud 0,61% artaraq 51,54 dollar olub.\n“AzəriLayt” markalı neftin bir barreli 0,76 dollar bahalaşaraq 51,48 dollardan satılıb.\nBVF: “Neftin qiyməti FES-dən asılıdır”\nBu arada Beynəlxalq Valyuta Fondunun (BVF) hesabatında deyilir ki, ABŞ Federal Ehtiyat Sisteminin (FES) uçot dərəcəsini artırması neftin qiymətinə mənfi təsir göstərə bilər: “Bu, büdcə defisiti ilə üzləşən neft ixrac edən ölkələrin iqtisadiyyatında özünü daha çox biruzə verəcək”.\nAzərbaycan kimi neftdənasılı ölkələrdə qiymət artımı sevinclə qarşılanıb. İndi əsas məsələ bu sevincin nə qədər sürəcəyidir.\nİqtisadçı ekspert Natiq Cəfərli son həftələr dünya bazarlarında neftin bahalaşmasını bir neçə amilə bağlayır:\n“Kanadada baş verən meşə yanğınları hasilatı gündəlik 800 min barrel azaldıb. Nigeriyada terrorçuların neft borularına hücumu və kəmərlərin dağıdılması bu ölkənin dünyaya neft ixracatını gündəlik 400-450 min barrel aşağı salıb. Liviyadakı iç çəkişmələri də ölkədə neft hasilatını 4 dəfə azaldıb. Son həftələrdə ABŞ dollarının ucuzlaşması da nefti bahalandırıb. Göründüyü kimi, bütün bu amillər köklü və qalıcı deyil. Həmin ölkələrdə problemlər çözülüncə, hasilat yenidən artacaq”.\n“FES uçot dərəcəsini qaldırsa, neftin qiyməti enəcək”\nEkspert bunu da sözlərinə əlavə edir ki, neftin qiymətinin 50 dollar civarında olması ABŞ-ın “slans nefti” şirkətlərinə pozitiv təsir göstərir:\n“Bu həftə ABŞ-da hasilat günlük 10 min barrel artdı. Neft qiymətlərində “slans klapanı” effekti var, “slans nefti” hasilatı artdıqca qiymətlərə neqativ təsir edəcək. Başqa sözlə, neftin qiymətinin uzun zaman 45-55 dollar dəhlizində var-gəl etməsi ehtimalı çox yüksəkdir. Yaxın zamanda FES uçot dərəcəsini qaldırsa, bu da qiymətlərin enməsinə səbəb olacaq”.\n“Qiyməti aşağı çəkən iqtisadi amillər...”\nEkspert Rövşən Ağayev yaxın zamanlarda bundan çox yüksəliş gözləmir:\n“Ən azı, iqtisadi amillər baxımından. Qiyməti aşağı çəkən iqtisadi amillər, yuxarı çəkənlərdən daha ağırçəkilidir. Söhbət Kanadada yanğınların artıq dayanması və hasilatın bərpasından, Çin iqtisadiyyatında tənəzzül riskinin yüksək qalmasından, İranın sanksiyalaraqədərki bazar payını bərpa etməsindən, indiki qiymətin dayanmış slans layihələrinin müəyyən hissəsinin bərpasına əlverişli olmasından gedir”.\nNeftin qiyməti rekord vurur


Dive Travel Show-un İspaniyanın Yeni Buraxılışında Turizm Seyşel adaları\nƏsas səhifə » Son Xəbərlər » Beynəlxalq Xəbərlər » Seyşel Adaları xəbərləri » Dive Travel Show-un İspaniyanın Yeni Buraxılışında Turizm Seyşel adaları\nBeynəlxalq Xəbərlər • Hökumət Xəbərləri • Qonaqlıq sənayesi • xəbər • Seyşel Adaları xəbərləri • turizm • Səyahət təyinatlı yeniləmə • Səyahət telləri xəbərləri\nSeyşel adaları Dive Travel Show-da\nİspaniya bazarında görünmə qabiliyyətini qoruyan Turizm Seyşel adaları komandası 2021-20 noyabr 21-ci il tarixlərində Madriddə keçirilən Dive səyahət şousunda 2021-ci ildə iştirak etdi.\nDiving Magazine LetsDiveMag tərəfindən təşkil edilən, bal aylarına diqqət yetirən dalğıc və balıqçılıq turizminə həsr olunmuş tədbir Seyşel adaları İspan bazarında dalış üçün əsas turizm məkanı kimi özünü yenidən yerləşdirmək.\nTurizm Seyşel adalarının İspaniyadakı nümayəndəsi xanım Monika Qonzales qeyd etdi ki, iki günlük tədbirdə dəniz idmanı, o cümlədən dalğıc, balıqçılıq və naviqasiya həvəskarları Seyşel adaları stendinə baş çəkərək təyinat yeri ilə bağlı çoxsaylı suallar verdilər.\n“Divinq səyahət şousunda iştirakımızın nəticəsindən çox razıyam, çünki Seyşel adaları üçün çox perspektivli olan təyinat yerinə marağın artdığını qeyd etmişəm” deyə xanım Qonzales bildirib.\nDive Travel Show 2021 zamanı, Seyşel adaları nümayiş etdirildi tədbirdə öz avadanlıq və materiallarını nümayiş etdirən dalğıc sektorunun aparıcı brendləri arasında.\nMüxtəlifliyi ilə tanınan Seyşel adaları idman həvəskarlarına arxipelaqın təbii gözəlliklərini hopdurarkən çətinliklərlə üzləşirlər. Kristal təmiz sular, heyrətamiz dalğıc yerləri və snorkelling saytları ilə əhatə olunmuş adalar kayakdan tutmuş sörfinqə qədər digər su idman növləri üçün mükəmməl yer olduğunu sübut etmişdir.


Məkkədə avtobuslar yandırılıb | 24saat\nMəkkədə avtobuslar yandırılıb\nYerli media xəbərlərində avtobuslara aylardır maaşlarını ala bilməyən fəhlələr tərəfindən od vurulduğu ehtimal edilir.\nSəudiyyədə hakimiyyət orqanları Bin Laden ailəsinə məxsus şirkətin 7 avtobusunun yanması ilə bağlı araşdırmaya başlayıb.BUNLARA DA BAXIN\nŞirkətə məxsus minik avtomobillərinin pəncərələri də sınıq-sınıq edilib.\tSəudiyyə polisinin sözçüsü Nayaf Sharif yanğın basqının işçilərin yaşadıqları ərazidə baş verdiyini təsdiq edib. O hadisə zamanı heç kəsin xəsarət almadığını bildirib.\nİşdən qovulanlar əcnəbi fəhlələrdir\nBundan əvvəl Səudiyyə mətbuatı yazırdı ki, ölkənin ən böyük şirkətlərindən biri olan Bin Laden Group iqtisadi böhranla bağlı 200 min işçisindən 50 minini ixtisar etməyi planlaşdırır.\nBu şirkətdə işçilər azı dörd aydır ki, maaşlarını ala bilmirlər.\tRusiyanın Azərbaycanlı Gənclər Birliyinin tədbirində Azərbaycana qarşı hörmətsizlik – VİDEO\nXəbər verilir ki, şirkətin əsas müştərisi olan hökumət maaşların verilməsini dayandırmış və layihələri ləğv etmişdi.\nÖtən il Bin Laden şirkətinin kranı Böyük Məsçidin üstünə yıxılmışdıÖtən il Bin Laden şirkətinin kranı Böyük Məsçidin üstünə yıxılmışdı\nAvtobusların yanmasından əvvəl şirkətin Riyaddakı inzibati binası qarşısında işçilərin etiraz aksiyası keçirilirdi.\nSəudiyyənin əl-Vətən qəzeti yazır ki, işdən azad edilənlərin demək olar hamısı əcnəbi işçilərdir. Onların ölkədən çıxmasına birdəfəlik çıxış vizası verilsə də, işçilər getmək istəmirlər, çünki bu halda maaşlarını ümumiyyətlə ala bilməyəcklərindən ehtiyat edirlər.\nŞirkətin ödənməyən maaşlar və müxtəlif məhkəmə çəkişmələri ilə bağlı borcunun 30 milyard dollara çatdığı xəbər verilir.\nÜstəlik ötən il Bin Laden şirkətinə məxsus kranın aşaraq Məkkədə 107 nəfərin ölümünə səbəb olmasından sonra ona verilmiş tenderlər ləğv olunub.\nBin Laden qrupu əl-Qaedanın mərhum lideri Osama bin Ladenin atası Muhammad bin Laden tərəfindən təsis edilib.\nMilyardlar qazanan şirkət milyardlarla borca düşüb\nBütün ərəb dünyasında ən böyük tikinti şirkətlərindən olan bu qrupun illik dövriyyəsinin 1 milyard dollar olduğu təxmin edilir.\nBu şirkət krallığın ən böyük tikinti layihələrini icra edib. Müqəddəs ocaqların yeniqurma işləri də bu şirkətə həvalə edilmişdi.\nŞirkət bu yaxınlarda dünyanın ən hündür göydələni 1, 6 kilometrlik qüllənin ucaldılması üçün tenderin qalibi olmuşdu. Ciddədə tikiləcək bu binanın qiyməti 1, 23 milyard dollar olaraq dəyərləndirilir.\nBundan başqa şirkət Qətərin paytaxtı Dohada metro tikintisi üçün elan edilmiş tenderdə də qalib gəlmişdi.\nMedia xəbərlərinə görə Bin Laden qrupunun əsas kommersiya rəqibi Saudi Ojer şirkətinin də maliyyə vəziyyəti acınacaqlıdır.\nBu şirkət Livanın qətlə yetirilmiş baş naziri Rafik al-Hariri tərəfindən təsis edilmişdi.\nHazırda bu şirkətə onun oğlu başçılır edir. 56 min işçisinin aylardır maaşlarını ödəyə bilməyən şirkətin tezliklə müflis elan ediləcəyi gözlənilir.\nKuril adalarını müzakirə edəcəklər


“NAZİRLƏR ONA “GİCBƏSƏR”, “KÜTBEYİN” DEYİRLƏR…” - Trampı rüsvay edən kitab Dərc olunub: 05/01/2018 - 13:31 « Əvvəl » Regionxeberleri.com “NAZİRLƏR ONA “GİCBƏSƏR”, “KÜTBEYİN” DEYİRLƏR…” - Trampı rüsvay edən kitab Dərc olunub: 05/01/2018 - 13:31 « Əvvəl » Regionxeberleri.com\nRegionxeberleri.com » Araşdırma » “NAZİRLƏR ONA “GİCBƏSƏR”, “KÜTBEYİN” DEYİRLƏR…” - Trampı rüsvay edən kitab Dərc olunub: 05/01/2018 - 13:31 « Əvvəl\n“NAZİRLƏR ONA “GİCBƏSƏR”, “KÜTBEYİN” DEYİRLƏR…” - Trampı rüsvay edən kitab Dərc olunub: 05/01/2018 - 13:31 « Əvvəl\nTrampın yaxın və çox köhnə dostu, milyarder Tomas Barak: “O təkcə dəli deyil, həm də axmaqdır”\n“The Guardian” yazır ki, Trampın vəkilləri Ağ Evdə, onun haqqında yazılmış kitabın çapını dayandırmaq üçün baş sındırırlar. Ağ Evin kitabı çap etməmək göstərişinə cabab olaraq, naşir çapı irəli çəkib və kitab bu gün işıq üzü görməlidir. ABŞ prezidenti barədə rüsvayçı kitabın müəllifi, jurnalist Maykl Volff belə bir tvit yazıb: “Kitabı sabah ala bilərsiniz, cənab prezident”.\n“Atəş və qəzəb: Trampın Ağ Evində” (Fire and Fury: Inside the Tramp White House) kitabı gələn çərşənbə axşamı çıxmalı idi, lakin “The Guardian” müəyyən hissələri çap etdikdən sonra Ağ Evdə fırtına başlayıb.\nTramp üçün vəziyyəti qəlizləşdirən bir də budur ki, o, eyni vaxtda keçmiş dostu və müşaviri Stiv Bannonla söz müharibəsinə girişib. Stiv Bannon Trampın böyük oğlunun rusiyalı vəkillə görüşməsini “xəyanət” və “qeyri-vətənpərvər” hərəkət adlandırmışdı.\nBunun cavabında Tramp yazıb ki, “Bannon vəzifəsini itirəndə, görünür ağlını da itirib…”\nKitaba gəlincə, onun müəyyən hissələri “The Guardian” qəzetində dərc edildikdən sonra, başqa hissələri də “New York” jurnalı, habelə “New York Times” və “Wall Street Journal”da çap olunub.\nKitabın 250 min nüsxəsi çap edilib. Trampı təmsil edən hüquq firması çapın və satışın dayandırılmasını tələb etsə də, “Holt & Co” nəşriyyatı bildirib ki, əksinə, “misilsiz tələbata” görə kitab cümə günü satışa çıxacaq. Nəşriyyat bildirib ki, vəkillərdən “dayan” komandası alsa da, “Atəş və qəzəb” kitabını “milli diskussiyamıza fövqəladə töhfə sayır”.\nABŞ hüquqşünasları bildirirlər ki, Trampın bu kitabı dayandırmaq şansı sıfıra bərabərdir. Amerika Vətəndaş Azadlıqları İttifaqının direktoru Ben Wizner deyib ki, hətta Trampın vəkilləri də bu işi məhkəməyə aparacaq qədər axmaq deyillər.\nAğ Evin “saxtakarlıq və yalanla dolu” adlandırdığı kitab “Amazon”un bestseller siyahısında 48 min 449-cu yerdən birinci yerə qalxıb.\nMelanyanı niyə ağlamaq tutub?\n“The Telegraph” qəzetində dərc olunmuş məqalədə “Atəş və qəzəb” kitabına istinadən qeyd olunur ki, Trampın seçkidə qalib gəldiyi elan olunan kimi onun arvadı Melanya ağlamağa başlayıb.\nMelanyanın dediyinə görə, “Tramp özünü sanki gözünə cinlər görünürmüş kimi aparırdı. Tramp çaş-baş qalmışdı. O, qələbə qazanacağını gözləmirdi və hətta istəmirdi. Onun deyilənlərə görə, öz şəxsi televiziya kanalını açmaq planı vardı…”\nAğ Evin kommunikasiyalar direktoru Stefani Grişam kitabdakı iddiaları yalan adlandırıb və deyib ki, bu kitabı mağazaların fantastika bölümündə satmalıdırlar. Onun sözlərinə görə, xanım Tramp ərinin qələbəsinə əvvəldən inanıb və onu dəstəkləyib.\nQızı İvankanın fikrincə, atası saçını boyamaq üçün “Just for Men” saç boyasından istifadə edir. Bu boyanın bir xüsusiyyəti saç uzandıqca rənginin tündləşməsidir.Hər halda, qızı atasının saçlarındakı portağal rəngini bununla izah etməyə çalışır. Ümumiyyətlə, prezidentin saç düzümünün qəribəliyinə gəlincə, İvanka guya bildirib ki, atası “kəllənin kiçildilməsi” cərrahiyyə əməliyyatından keçib və bundan sonra saçları belə nataraz şəkil alıb.\nƏməkdaşları onu “ipləmə” adlandırırlar\nKitabda qeyd olunur ki, Trampın əsas müşavirləri onun ağlının başında olduğuna şübhə edirlər. Maliyyə naziri Stiv Mnuçin və administrasiyanın keçmiş rəhbəri Rayns Pribus bəzi məlumatlara görə, prezident üçün “ipləmə” sözündən istifadə edirmişlər.\nTrampın baş iqtisadçısı Qari Kon deyilənlərə görə, onu “kütbeyin”, milli təhlükəsizlik müşaviri H.R.Makmaster isə “gicbəsər” adlandırır.\nKitabda yazılanlara görə, Trampın yaxın və çox köhnə dostu, milyarder Tomas Barak deyib ki, “O təkcə dəli deyil, həm də axmaqdır”.\nCənab Barak sonradan “New York Times” müxbirinə belə bir şey dediyini danıb və bildirib ki, bu ümumiyyətlə ona yaraşan sözlər deyil.\nAğ Evin keçmiş müşaviri Keti Uolş da dediklərini sonradan danıb. Kitabda yazıldığına görə, xanım Uolş Trampla işləməyi “uşağın nazı ilə oynamağa” bənzədibmiş.\nKitabın müəllifi Vollf yazır ki, İvanka və onun əri Cared Kuşner öz aralarında indidən razılığa gəliblər: İkisindən birinin prezident olmaq imkanı yaransa, bu, İvanka olacaq.\nKitabda deyilir ki, Tramp kampaniyasının köməkçilərindən Sam Nunberg prezidentə Konstitusiya barədə elementar bilikləri verən dərs keçib. Nunberg guya deyib ki, Konstitusiyanı öyrənəndə prezident gözlərini bərəldirmiş.\nKitabda yazılana görə, Tramp baş prokuror əvəzi Salli Yeytsin əlindən o qədər boğaza yığılıbmış ki, onu qadın cinsi orqanı ilə adlandırırmış.\nMəhz buna görə də, 9 nüfuzlu hüquq firması Trampın müdafiəsindən imtina edib.\nCənab Volff yazır ki, Yeni ildən az əvvəl özünün Mar-a-Lago villasında banket verən Tramp köhnə dostlarını yada salmaqda çətinlik çəkirmiş.\nKitabda həm də deyilir ki, Trampda qocalıqla bağlı huşsuzluq aşkar şəkildə özünü büruzə verir. O çox vaxt eyni misalları gətirir və 10 dəqiqənin içində bir şeyi iki dəfə təkrar edir. (BBC)


İmam Səccad (ə) Übeydullah ibn Ziyadın məclisində nə haqda xütbə etdi?\nİmam (ə) irəli gəlib, Yezidə (lən) buyurdu: “Belə düşünməyin ki, siz bizi xar edəsiniz və biz sizi dəyərləndirək. Siz bizə əziyyət verərsiniz və biz də sizə əziyyət verməkdən əl çəkərik. Allah bilir ki, biz sizi sevmirik, əgər siz də bizi sevmirsinizsə, sizi məzəmmət etmərik”. Yezid dedi: “Düz deyirsən, ancaq sənin atan və cəddin əmir olmaq istəyirdilər. Allaha həmd olsun ki, onları öldürdü və qanlarını tökdü. Atan qohumluğa riayət etmədi. Bizim haqqımızı görməməzliyə vurdular. Mənim səltənətliyimə görə mənimlə döyüşə qalxdı və axırı da gördüyün kimi oldu. İmam (ə) buyurdu: “Ey Müaviyə ilə Hindin oğlu! Dünyaya gəlməmişdən qabaq peyğəmbərlik və hökumət mənim atama və nəslimə aid idi. Bədr, Ühud döyüşlərində Peyğəmbərin (s) bayrağı atamın əlində olurdu. Ancaq sənin atan, atasının və cəddinin bayrağını gəzdirirdi. Ey Yezid! Əgər bilsəydin ki, nə etmisən, atamın, qardaşımın, əmim oğlunun və ailəmin başına nə gətirmisən, dağlara qaçardın. Çınqıllıqda gizlənər və fəryad çəkərdin”. Sonra Yeziddən istədi ki, minbərə çıxsın. Yezid (lən) əvvəl icazə vermir. Ancaq sonra razı olur və Həzrət (ə) minbərə çıxır. İmamın (ə) xütbəsindən sonra hamı ağlayır və Yezid (lən) rüsvay olur. Yezid də onun bu yanğılı çıxışı qarşısında heç nə deyə bilmir. Üzr istəyir və bütün bu olanların günahını Ubeydullah ibn Ziyadın (lən) üzərinə atır. Sonra İmamdan (ə) nə istədiyini soruşur və İmam da əsirlərin azad edilməsini, şəhidlərin basdırılmasını və Mədinə şəhərinə getməyi istəyir. Şamda bir müddət qalandan sonra İmam (ə) və ailəsi Mədinəyə qayıdır.zuhuradoqru.


Sahil Babayev Kimdir? | Haqqında Məlumat\nƏsas Səhifə/Siyasətçi/Sahil Babayev kimdir?\nSahil Babayevin nənəsi haqqinda\nSahil Babayev nənəsi kimdir\nSahil Babayev Hüquq üzrə fəlsəfə doktoru, Azərbaycan Respublikasının əmək və əhalinin sosial müdafiəsi naziridir.\nO, 1980-ci ildə Bakı şəhərində anadan olmuşdur.\nO, 2000-ci ildə Bakı Dövlət universitetinin “Beynəlxalq hüquq və beynəlxalq münasibətlər” fakültəsini bitirdikdən sonra 2002- ci ildə isə magistr dərəcəsinə qəbul olaraq təhsilini davam etdirib. 2010-cu ildə isə hüquq üzrə fəlsəfə doktoru dərəcəsini qazanıb.\nO, ingilis dili ilə yanaşı rus, türk və fransız dillərini də mükəmməl bilir. Nazir eyni zamanda YAP-ını üzvüdür.\nÖlkə başçısı prezident İlham Əliyevin 21 aprel 2018-ci il tarixində imzaladığı sərəncam əsasında Azərbaycan Respublikasının əmək və əhalinin sosial müdafiəsi naziri vəzifəsinə Sahil Babayev nazir təyin olundu.\nNazir təyin olunduqdan sonra o, sosial tədbirlərlə bağlı əhalinin rifahını yaxşılaşdırmaq məqsədilə bir sıra addımlar atıb. O cümlədən İkinci Qarabağ müharibəsi dövründə o, erməni təcavüzkarlığını dünyaya çatdırmaq üçün bir sıra görüşlər həyata keçirib.\nNazir erməni terroru və 27 sentyabr tarixindən başlayaraq törədilən növbəti hərbi təxribat barədə digər ölkələrdəki həmkarlarına və nazirliyin əməkdaşlıq etdiyi beynəlxalq təşkilatların rəhbər şəxslərinə rəsmi müraciət edib.\nMüraciətdə Sahil Babayev erməni silahlı qüvvələrinin döyüş fəaliyyətinin qarşısını almaq və mülki əhalinin təhlükəsizliyini təmin etmək məqsədilə ordumuzun əks-hücum əməliyyatına başladını vurğulayıb və Azərbaycan silahlı qüvvələrinin beynəlxalq səviyyədə tanınan öz ərazilərində döyüşdüyünü də qeyd edib.\nPensiya artımı 2022 -ci ildə nə qədər gözlənilir?\n2022-ci ildə təqaüdlərin və sosial müavinətlərin bəzilərinin həcmində iki dəfəyə yaxın artımlar olacaq və ona görə də bahalaşma fonunda sosial rifahını qoruyan addımlar da atılmalıdır: “Milli Məclisdə gedən büdcə müzakirələri zamanı qeyd olundu ki, gələn ilin birinci yarısında bahalaşma tamamilə dayana bilər. Bu il inflyasiya orta hesabla 8-10 faiz həcmində idisə, gələn il 3-4 faizə qədər enə bilər və bu, qazancın xərci üstələməsi deməkdir”.


Azerbaycanlı milyarderin kömekçisinin "Gelandewagen”li oğlu azadlıqda - Azadliq Xeber\nAzerbaycanlı milyarderin kömekçisinin "Gelandewagen”li oğlu azadlıqda\nAzərbaycanlı milyarderin köməkçisinin "Gelandewagen”li oğlu azadlıqda\n12 İyun 18:48\nxeber – O, azadlığa çıxsa belə hakimiyyət nümayəndələrini təhqir etdiyinə görə cinayət işi ilə üzləşə bilər.\nAzərbaycanlı milyarder Vahid Ələkbərovun rəhbəri olduğu “Lukoil” şirkətinin vitse-prezidenti Azat Şamsuarovun Moskvada polislə yarışa çıxan oğlu azadlığa buraxılıb.\nAzadlıq.az xəbər verir ki, anspress-in məlumatıa görə, xüsusi istintaq təcridxanasında 15 gün saxlandıqdan sonra Ruslan Şamsuarov azadlığa çıxıb. Lakin o, azadlığa çıxsa belə, hakimiyyət nümayəndələrini təhqir etdiyinə görə cinayət işi ilə üzləşə bilər.\nRuslan Şamsuarov ilə yanaşı “Mercedes Gelandewagen”in sürcüsü Abduvahob Məcidov da azadlığa buraxılıb.\nMayın 26-da içərisində Ruslan Şamsuarovun və onun dostlarının olduğu maşın Rusiyanın paytaxtının küçələrində yol polisinə çətin anlar yaşadıb. “Mercedes Gelandewagen” polislərlə küçələrdə “ölüm yarışına” çıxıb. Polis maşınları onların içində olduğu nömrəsiz bahalı maşını qovub.\nHadisə barədə məlumat video “Youtube” kanalına qoyulandan sonra yayılıb. İlk həbs olunan isə 22 yaşlı Abduvaxob Məcidov olub. Daha sonra Moskva polisi “Lukoil” şirkətinin vitse-prezidenti Azat Şamsuarovun oğlu Ruslan Şamsuarovu və erməni qızı Mara Baqdasaryanı həbs edib. Moskvanın Qaqarin rayon məhkəməsi “Mercedes Gelandewagen”i idarə edən Məcidova 15 gün, Maraya isə 10 sutka həbs cəzası verib.\nRuslan Şamsuarovun Life.ru-ya müsahibəsiMoskvanın Qaqarin məhkəməsində Ruslan Şamsuarov barəsində açılan cinayət işinə isə xitam verilib.\nVəkil onun barəsində cinayət işinin bağlanmasına səbəb kimi müttəhimin astma xəstəliyindən əziyyət çəkməsini göstərib. Şamsuarov məhkəmə zamanı hakimin heç bir ittihamını qəbul etməyib.